Iskoristi predsedavanje Bugarske Evropskom savetu kako bi otvorila što više pregovaračkih poglavlja | Beogradske vesti\nPrvi potpredsednik Vlade Republike Srbije i ministar spoljnih poslova Ivica Dačić poručio je danas da naša zemlja treba da iskoristi predsedavanje Bugarske Evropskom savetu kako bi otvorila što više pregovaračkih poglavlja.\nDačić je na konferenciji za novinare, nakon sastanka sa zamenikom premijera za pravosudnu reformu i ministrom spoljnih poslova Bugarske Ekaterinom Zaharievom, istakao da će se Bugarska tokom predsedavanja baviti regionom, i ponovio da je strateški pravac Srbije Evropska unija.\nPrvi potpredsednik Vlade je dodao da predsedavanje Bugarske Evropskom savetu Srbija treba da iskoristi da otvori što više poglavlja, i naveo da to važi i za estonsko predsedavanje tom savetu.\nOn je ponovio da je Srbija zainteresovana za mir i stabilnost u regionu, uz ocenu da su odnosi dveju zemalja dobri i stabilni, kao i da postoji visok nivo komunikacije i međusobnih poseta.\nDačić je, govoreći o ekonomskoj saradnji, rekao da je ona na nivou između 700 i 800 miliona evra i da može biti i bolja, i ukazao na zajedničke projekte poput izgradnje autoputa, gasovoda i završetka istočnog kraka Koridora 10.\nPrvi potpredsednik Vlade je posebno naglasio važnost interkonekcije sa Bugarskom za energetsku stabilnost, budući da se najavljuje da će od 2019. godine dolazak gasa iz Rusije preko Ukrajine biti zatvoren.\nOn je preneo da je sa Zaharievom razgovarao i o održavanju biznis konferencije u Nišu ili nekom drugom gradu na jugu Srbije, a koja će biti posvećena razvoju upravo u tom delu zemlje gde žive Bugari.\nZaharieva je navela da će osnovni prioritet Bugarske tokom predsedavanja biti proširenje EU na zemlje zapadnog Balkana, uz poruku da Unija neće biti potpuna bez članstva zemalja zapadnog Balkana.\nOna je ukazala na važnost reformi, kao i na to da je Bugarska, zahvaljujući članstvu u EU, smanjila nezaposlenost i izgradila infrastrukturu i objekte zahvaljujući evropskoj solidarnosti.\nPrema njenim rečima, Bugarska će pružiti pomoć Srbiji, naročito u vezi sa poglavljima 23 i 24, koja se odnose na ljudska prava, borbu protiv korupcije, pravnu reformu, tako što će poslati svoje eksperte za te oblasti.\nPotpredsednik Vlade Republike Srbije i ministar unutrašnjih poslova dr Nebojša Stefanović izjavio je danas da su pripadnici Ministarstva unutrašnjih poslova, u nastavku akcije „Ares“, u saradnji sa nadležnim tužilaštvima, Bezbednosno- informativnom agencijom (BIA), Poreskom upravom i drugim državnim organima, uhapsili 251 osobu, dok su protiv 367 lica podnete krivične prijave […]


Federalno ministarstvo rada i socijalne politike - POSJETA OPĆINI BREZA\nPOSJETA OPĆINI BREZA\nZamjenik premijera Vlade FBiH i Federalni ministar rada i socijalne politike Vesko Drljača i direktor federalne Agencije za privatizaciju Amer Bekrić bili su u radnoj posjeti općini Breza. Sastanku su ispred općine Breza prisustvovali načelnik Munib Zaimović, pomoćnica načalnika za finansije Meliha Beširević i savjetnik općinskog načelnika za pravne poslove Mirza Džambić.\nU razgovoru, Drljača je istakao spremnost i želju Vlade FBiH i Ministarstva rada i socijalne politike da se više i bliže upozna sa aktivnostima lokalne zajednice uz izraženu spremnost da se pomogne efikasnijem funkcionisanju lokalne zajednice. Također, načelnik Zaimović upoznat je sa mjerama iz Reformske agende Vlade FBiH, a koje se direktno reflektuju na lokalnu zajednicu.\nPo završetku sastanka Drljača je istakao da navedeni sastanak predstavlja početak saradnje, simboličan način da se pokaže općini Breza kako nije zaboravljena, te da se očekuje da će u narednom periodu od Općine doći određene incijative koje će Vlada Federacije BiH i Ministarstvo rada i socijalne politike svako u okviru svojih mogućnosti pružiti odgovarajuću podršku.\nNačelnik Zaimović je izrazio zahvalnost Drljači i Bekriću na iskazanom visokom stepenu razumijevanja za problematiku rada lokalne samouprave, te ih je pozvao da u skorijoj budućnosti ponovo posjete općinu Breza.


Beta 27. juna 2018. 16:55\nHasani je agenciji Beta rekao da očekuje da generalni sekretar narodne Skupštine od naredne nedelje obezbedi prevodioca, što će dovesti do toga da se češće javlja za reč kada može da koristi maternji, albanski jezik, budući da se na srpskom izražava uz poteškoće.\n„Biće mnogo dobro jer ja iskreno treba da se pripremim duplo više za obraćanje u Skupštini na srpskom jeziku, nego kada je to na maternjem. Do sada sam prvo morao da pišem na papiru govor i nisam mogao da se javim za reč, a da se prethodno ne pripremim, osim za neko kratko pitanje“, kazao je Hasani.\nOn je rekao da i pored pogodnosti koje novi zakoni donose nije glasao za njih iz principa, zato što je kao odbornik Partije za demokratsko delovanje (PDD) prestao da podržava vladajuću većinu krajem prošle godine nakon što „godinu dana nije bilo pomaka u ispunjavanju zahteva koji su bili ocenjeni kao prihvatljivi“.\nHasani je dodao da nije glasao za zakone o nacionalnim savetima i nacionalnim manjinama i zbog toga što nisu bile uvažene primedbe o povećanju budžeta za nacionalne savete, kao ni zahtev da neko ko je funkcioner partije može u isto vreme da bude na funkciji i u nacionalnom savetu.\n„Glavna primedba je i što se zakoni u praksi vrlo teško realizuju, ali i to što nije prihvaćeno da u ličnoj karti i u pasošu imena i prezimena pripadnika manjina budu napisana dvojezično“, rekao je Hasani.


Dačić: Cilj nove vlade - modernizacija zemlje\nPremijer Srbije Ivica Dačić u ekspozeu izneo da će se rekonstruisana vlada između ostalog baviti zaustavljanjem ekonomskog sunovrata i iznalaženjem pravednog rešenja za Kosovo.\nNajveća rekonstrukcija Vlade u parlamentarnoj istoriji Srbije započela je danas posle podne ekspozeom premijera Ivice Dačića o ciljevima i namerama buduće Vlade. U parlamentu je vođena oštra polemika premijera sa poslanicima opozicije.\nCiljevi rekonstruisane Vlade biće modernizacija zemlje, borba za pravedno rešenje kosovskog pitanja, zaustavljanje ekonomskog sunovrata i borba za svako novo radno mesto – poručio je danas premijer Srbije Ivica Dačić u ekspozeu pred poslanicima u Skupštini Srbije.\nPremijer je najviše pažnje posvetio ekonomskim pitanjima i istakao da su srpske javne finansije i privredni sistem u veoma teškom i alarmantnom stanju i da je zato neophodno da u ovoj oblasti dođe do promena u načinu na koji se vodi ekonomska politika, što je, po rečima Dačića podrazumevalo i promene u strukturi Vlade prilikom rekonstrukcije.\n"Osnovni cilj rekonstrukcije Vlade su upravo novi zadaci koje smo pred Vladu postavili – da ubrzamo Srbiju, da je promenim, a ne da Srbija stalno bude talac međustranačkih sukoba i podele vlasti. Zato se među 11 novih članova Vlade nalazi više od polovine nestranačkih ličnosti", poručio je Dačić.\nOn je, govoreći o evropskom putu Srbije i pregovorima sa Kosovom istakao da je Vlada u prethodnih godinu dana u izuzetno teškim međunarodnim okolnostima uspela da napravi najkrupnije korake unapred:\n"Sada za ovu Vladu, sa svakog građanina Srbije predstoji onaj teži i važniji deo. Evropa je pred vratima, ali još nije u Srbiji. Pregovori koji nam predstoje način su da ona uđe u Srbiju. Mi sami, naš rad, naša posvećenost i naš napredak način su da ona tu i ostane. Onoliko koliko mi budemo u stanju da budemo Evropa, toliko će i Evropa biti ovde", rekao je premijer Srbije.\nDačić je najavio i da će Srbija nastaviti energičnu borbu protiv kriminala i korupcije, a govoreći o ekonomskoj situaciji u Srbiji on je istakao da je dilema – razvoj ili štednja lažno pitanje, jer je neophodno i jedno i drugo. Rešenje je smanjivanju neracionalne potrošnje, smanjivanju birokratije i eliminisanju nepotrebnih troškova države, a s druge strane u povećanju investicione potrošnje.\nNakon ekspozea, usledila je debata premijera sa poslanicima opozicije, koji su osim prigovora na koji se vodi ova sednica parlamenta ocenili da dosadašnja Vlada ima najlošije rezultate u poslednjih 10 godina – o čemu najbolje govori činjenica da se Vlada menja u ovoj meri posle samo godinu dana.\nOpozicija je zamerila i da premijer nije predstavio nove ministre – s obzirom da su to ljudi koji treba da izvuku Srbiju iz velike krize u kojoj se nalazi.


RTCG - Radio Televizija Crne Gore - Nacionalni javni servis :: Društvo :: Počela treća faza projekta "Hiljadu plus"\nRASPISANI JAVNI POZIVI 26. 04. 2018. 19:43 >> 19:36 0\nRASPISANI JAVNI POZIVI\nPočela treća faza projekta "Hiljadu plus"\nRealizacija treće faza Projekta rješavanja stambenih potreba građana po povoljnim uslovima, Hiljadu plus, počela je raspisivanjem dva javna poziva, za komercijalne banke i investitore, odnosno ponuđače stambenih objekata.\nIz Ministarstva održivog razvoja i turizma saopšteno je da je rok za dostavljanje ponuda za komercijalne banke je 11. maj, a za investitore 28. maj.\nIz tog Vladinog resora su kazali da je treća faza projekta nastavak prethodna dva, koja su realizovana od 2010. do 2011, odnosno od 2015. do prošle godine u saradnji i kroz kreditni aranžman sa Bankom za razvoj Savjeta Evrope (CEB).\n“Kupoprodajna cijena metra kvadratnog neto korisne površine stambenog objekta, koja se obezbjeđuje kreditnim sredstvima projekta ne može biti veća od 1,1 hiljadu EUR. Dugoročni krediti dodjeljuju se građanima - korisnicima projekta uz fiksnu kamatnu stopu do 2,99 odsto na godišnjem nivou, na period otplate do 20 godina”, objašnjeno je iz Ministarstva.\nZa realizaciju treće faze projekta predviđena su sredstva od 20 miliona eura.


Otvaranje poglavlja 16 i 30 | EUME\nNaslovnica Info Najave Otvaranje poglavlja 16 i 30\nOtvaranje poglavlja 16 i 30\nCrna Gora će u ponedjeljak, 30. marta, na Međuvladinoj konferenciji koja se održava u Briselu, otvoriti pregovore u poglavljima 16-Porezi i 30- Vanjski odnosi.\nDržavnu delegaciju Crne Gore, na Međuvladinoj konferenciji, predvodiće glavni pregovarač ambasador Aleksandar Andrija Pejović. U delegaciji će biti i šefovi radnih grupa za 16. i 30. poglavlje Novo Radović i Goran Šćepanović, kao i sekretar Pregovaračke grupe Miodrag Radović.\nPoglavlje 16 obuhvata propise i standarde koji regulišu indirektno i direktno oporezivanje, administrativnu saradnju i uzajamnu pomoć, kao i operativne kapacitete i kompjuterizaciju.\nPoglavlje 30 se odnosi na zajedničku trgovinsku politiku, bilateralne sporazume sa zemljama nečlanicama, razvojnu politiku i humanitarnu pomoć.\nOtvaranju poglavlja, prethodio je posvećen rad svih institucija na usklađivanju s evropskim propisima i praksom u ovim oblastima. Prema ocjenama Evropske komisije, Crna Gora je postigla dobar nivo usklađenosti, kao i potrebne administrativne kapacitete za otvaranje pregovora u ovim oblastima.


Saobraćajne nezgode su prepoznate kao osmi vodeći uzrok smrtnosti svih starosnih grupa. Međutim, kada je reč o deci i omladini (5-29 godina), saobraćajne nezgode su vodeći uzrok smrtnosti. Imajući na umu da deca predstavljaju kategoriju od 0 do 14 godina, gde upravo ova starosna grupa ima nedovoljno razvijene psihofizičke sposobnosti, dovozi se do zaključka da je ovo kategorija učesnika u saobraćaju kojoj je potrebno posvetiti posebnu pažnju. Naime, deca su u svojstvu pešaka i biciklista posebno ugrožena zbog velike ranjivosti, jer u saobraćajnim nezgodama nisu dodatno zaštićeni i ostvaruju direktne kontakte sa vozilima i na taj način zadobijaju veće telesne povrede.\nU poslednjem petogodišnjem periodu (2016.-2020.) u Republici Srbiji se ukupno dogodilo 3.654 saobraćajnih nezgoda u kojima su učestvovala deca uzrasta od 11 do 14 godina. U periodu od 2016. do 2020. godine, nastradalo je 2.845 dece ove starosne grupe, od čega je 22 dece poginulo, a 2.823 bilo povređeno. Od ukupno 22 dece školskog uzrasta, 9 je poginulo u svojstvu putnika u vozili, 8 kao pešaci, a 5 u svojstvu vozača.\nImajući navedeno u vidu, potrebno je na interaktivan način raditi sa decom uzrasta od petog do osmog razreda, kako bi im se predstavile bezbedne navike i stavovi koji su potrebni za bezbedno učestvovanje u saobraćaju. Cilj projekta „Saobraćajni zna(L)ci“ je edukacija dece starijeg školskog uzrasta na temu bezbednog učešća u saobraćaju; gde se kao ishodi projekta očekuje da deca usvoje bezbedne stavove, koji će dovesti do formiranja bezbednih navika i smanjenja stradanja dece u saobraćajnim nezgodama.\nNakon realizacije kvalifikacija u osam lokalnih samouprava, 18.12.2021. godine su održana dva polufinalna i finalno nadmetanje dece osnovnoškolskog uzrasta. U prvom polufinalu su učestvovale osnovne škole iz Vršca, Pančeva, Smedereva i Zlatibora; dok su u drugom učestvovale osnovne škole iz Čajetine, Trstenika, Stare Pazove i Topole.\nNakon finalnog susreta, u kome su učenici osnovnih škola iz Vršca, Trstenika, Stare Pazove i Zlatibora pokazali znanja iz oblasti bezbednosti saobraćaja, pobedu je odneo time iz osnovne škole sa Zlatibora.


PENZIONERIMA 300 TONA JANJETINE PO 4,4 EURA | Hayat.ba\nPENZIONERIMA 300 TONA JANJETINE PO 4,4 EURA\nVlada Crne Gore je pokrenula novu akciju otkupa 13 hiljada janjadi od poljoprivrednih proizvođača, koje bi po subvencionisanim cijenama prodavali penzionerima po 4,4 eura za kilogram žive vage i to na osam rata preko Fonda PIO.\nU informaciji sa sjednice Vlade se navodi da otkup ovog broja janjadi počinje u subotu a trajeće do 14. novembra. Prema njihovoj kalkulaciji janjad će prosječno imati 23 kilograma mesa pa će biti obezbjeđena tražena količina od 299 hiljada kilograma.\nMesne industrije Goranović i Mesopromet će od proizvođača otkupiti janjad po 2,4 eura po kilogramu žive vage, a za to će dobiti kredit od Investiciono razvojnog fonda od dva miliona eura na 12 mjeseci sa kamatom od 2,3 posto.\nSa svim troškovima i zaradom otkupljivača, kako je navedeno, kilogram žive vage će koštati 5,5 eura, ali će Fond PIO i ministarstva socijalnog staranja i poljopruvrede obezbjediti 328 hiljada eura čime se cijena spušta za 1,1 euro. Ove institucije obezbjediće još i 116 hiljada eura čime će biti plaćen prošlogodišnji dug mesnim industrijama za jagnjad koju nisu platili penzioneri koji su u međuvremenu preminuli.\nPenzionerska udruženja dobiće 1,3 eura za svoje “troškove”\nVlada je obavezala mesne industrije da solidarno penzionerskim organizacija uplate 1,3 eura po grlu za “administrativni rad, spiskove, kopije priznanica -čekova i distribuciju jagnjadi sa kamiona”. Time će penzionerska organizacija dobiti 17 hiljada eura, prenose Vijesti.me.\nMinistrstvo finansija je obavezano da Poreskoj upravi da instrukciju kako će se u ovom slučaju obračunavati PDV.\nMesna industrija Gradina iz Rožaja je ove godine ispala iz ovog posla, jer nije vratila novac IRF-u za finansiranje prethodnog otkupa.


Da li će ikada srpsko društvo nešto naučiti iz tragičnih posljedica i istorijskih grešaka koje je počinilo prethodnih decenija?\nVuk Jeremić, “šovinista šešeljevskog tipa”, kako ga je nedavno nazvao njegov politički otac, Boris Tadić, rekao je da su Srbi u Crnoj Gori “najugroženiji narod u Evropi”. Istoričar i potpredsednik SPS-a, Predrag Marković je u državnoj Politici antifašističku Crnu Goru, jedinu zemlju u regionu u kojoj se ne vijore barjaci kolaboracije, nazvao “duhovnim” nastavljačima kvislinga Sekule Drljevića. Ministar za širenje mržnje prema susedima, Vulin, ničim izazvan je dao provokatorsku izjavu – “Mi nećemo kao neke druge zemlje iznajmljivati zaštitu svog neba…” – sa ciljem da uvredi Crnu Goru, čiji vazdušni prostor je od nedavno pod zaštitom NATO saveza.\nPolitičari koji su pozvani na rukoljub u Beograd (Knežević, Bulatović, Milačić…) politički su marginalci i uzimajući u obzir rezultate poslednjih izbora, predstavljaju manjinu, ne u Crnoj Gori, već su manjina i kada je reč o Srbima u toj državi. Ipak, tu je reč o političkoj manjini koja je jasno podanički i poslušnički orijentisana prema Rusiji i manjini koja je, pokazalo se, spremna da legalne metode političke borbe zameni nasilnim, rušeći državu u kojoj žive i protežirajući velikosrpstvo sa svim za njega karakterističnim ciljevima. Jedan od ključnih tiče se i nestanka samostalne Crne Gore i negiranja njenog istorijskog, nacionalnog i kulturnog identiteta. Takvi “Srbi“ su bili potrebni svakom režimu u Beogradu u poslednjih trideset godina.\nPrevious Golf teren u Sarajevu među trideset najljepših na svijetu\nNext Bosni i Hercegovini dozvoljen izvoz svih vrsta mlijeka i mliječnih proizvoda u EU\nPropaganda o odlascima iz zemlje: Brojke koje se napuhuju do deset puta\nSkoro da nema dana a da vodeći mediji i raznorazne organizacije te pojedinci u Bosni i Hercegovini ne iznose bombastične, svakako i neprovjerene, vijesti o odlascima iz Bosne i Hercegovine.\nPredsjednica susjedne zemlje i ‘konstitutivno’ miješanje u bosanska posla\nPosljednja u nizu neodmjerenih, i prije svega neutemeljenih, izjava predsjednice RH usmjerenih prema našoj zemlji jeste ona o tome kako su Hrvati u Bosni i Hercegovini ‘najstariji konstitutivni narod’.


Lokalne vesti - Četvrtak 12.09.2019 - 11:50\nMladi u Vranju imaju podršku lokalnog rukovodstva grada, što se ogleda kroz finansijsku i svaku drugu logističku podršku, ocenio je Stefan Filipović, koordinator Kancelarije za mlade u Vranju.\nSa konferencije za novinare u prostorijama SNS. Foto: S.Tasić/OK Radio\nKancelarija za mlade je u toku predhodnog perioda realizovala brojne projekte među kojima su: „Unapređenje mehanizama informisanja mladih u Vranju“, „Roma art i ruthm”, „Mladi su zakon“, filmski festival „Most“ kao i projekat „Coca-cola“ podrška mladima.Takođe, rekonstruisana je i adaptirana sala OKCE.\n- Kancelarija za mlade kao deo Gradske uprave odgovorna je za sprovođenje lokalne omladinske politike.\nPruža tehničku, meterijalnu i finasijsku podršku omladinskim organizacijama i inicijativama mladih - rekao je Filipović.\nKancelarija za mlade je pripremila projekat „Adaptiranje i opremanje funkcionalnog Omladinskog kluba“ sa kojim će konkurisati kod Ministarstva omladine i sporta.\nReč je o Konkursu podrške jedinice lokalne samouprave u sprovođenju omladinske politike. Ukupna vrednost projekta je 2,3 miliona dinara.\n- Omladinski klub je mladima u Vranju potreban, jer svi ostali gradovi koji imaju formirane Kancelarije imaju i svoje Omladinske klubove - ukazao je Filipović.\n13.09.2019. , 01:10\nKakva teleca glava.Gde su pozoriste bioskop,i druga zanimacija za Sve Vranjance posebno za omladinu.Zapitajte se zasto sve vise mladih iz Vranja odlaze!Ostali su osnovci,srednjoskolci i vi sns botovi.Svako od vas koji je u kancelariju za mlade zna bar po 3 mladih koji su napustili grad bez da se njihova imena Ponavljaju.Sportski Pozdrav.


Mektić i Štefanek: Deradikalizacija je važan proces - Klix.ba\nBiH Mektić i Štefanek: Deradikalizacija je važan proces\nMektić i Štefanek: Deradikalizacija je važan proces\n15.2.2017. u 15:16\nVijeće Evrope Dragan Mektić Drahoslav Štefanek\nMinistar sigurnosti Bosne i Hercegovine Dragan Mektić i novoimenovani šef Ureda Vijeća Evrope u BiH ambasador Drahoslav Štefanek razgovarali su danas u Sarajevu o budućoj saradnji i provođenju projekata koji su od zajedničkog interesa.\nPosebno važnim za obje institucije ocijenjen je projekat deradikalizacije u koji je uključen i Ured Vijeća Evrope. Istaknuta je i potreba rada sa osobama koje su već osuđene za terorizam, kako bi odbacili radikalne ideje, a time i predstavljati sigurnosnu prijetnju.\nMektić je istakao da je BiH napravila veliki iskorak u borbi protiv terorizma i upoznao da je Ministarstvo sigurnosti BiH izabrano za nosioca aktivnosti u regionalnoj inicijativi borbe protiv terorizma, a koji je podržla i Evropska unija.\nTakođer, razgovarano je i borbi protiv organiziranog kriminala i korupcije, te ispunjavanju uvjeta Moneyvala, tijela Vijeća Evrope nadležnog za sprečavanje pranja novca. Uskoro se očekuje ispunjavanje nekoliko preostalih obaveza, čime se stječu uslovi i za skidanje BiH sa sadašnje “sive liste” FATF-a.\nMektić je istakao nezadovoljstvo efikasnošću u borbi protiv korupcije, ukazavši na već poznate opstrukcije u pravosuđu u procesuiranju velikih afera, te potrebu oslobađanja pravosudnih institucija od političkog utjecaja.\n6h 50min 30\n7h 5min 101\n7h 37min 41\n8h 13min 196


U Srbiji se najčešće muškarcima oduzima dozvola, a čak 8 doktora nauka ostalo je bez nje: Žene su tek „statistička greška“ – www.radiobalkanfox.com\nMeđu onima kojima su dozvole oduzete, većina su vozači muškog pola, čak njih 98%\nVozač ima 18 ili više kaznenih poena, odnosno 9 kaznenih poena za vozače sa probnom vozačkom dozvolom, ukoliko je pravnosnažnom presudom osuđen za krivično delo protiv bezbednosti javnog saobraćaja, koje za posledicu ima smrt lica, ukoliko je više od jednom u roku od pet godina pravnosnažno osuđen za krivično delo protiv bezbednosti javnog saobraćaja, koje za posledicu ima teške telesne povrede drugog lica, ili ukoliko je više od jednom u roku od tri godine pravnosnažno osuđen za krivično delo protiv bezbednosti javnog saobraćaja, koje za posledicu ima telesne povrede drugog lica ili imovinsku štetu.\nAgencija za bezbednost saobraćaja je 2011. godine donela Pravilnik o unapređenju znanja iz bezbednosti saobraćaja za vozače kojima je oduzeta vozačka dozvola, kojim je, u skladu sa dobrom međunarodnom praksom, propisan plan, program i način organizovanja i sprovođenja obaveznih seminara i ispita za vozače kojima je oduzeta vozačka dozvola.\nU cilju stručnog i efikasnog procesa rehabilitacije vozača kojima je oduzeta vozačka dozvola, Agencija za bezbednost saobraćaja je posebno osposobila i sertifikovala predavače koji drže nastavu na ovim seminarima.\nPrvi seminar za vozače kojima je oduzeta vozačka dozvola, Agencija za bezbednost saobraćaja je organizovala u junu 2012. godine u Beogradu. Od tada, pa do kraja 2018. godine u 21 gradu u Srbiji, organizovano je 499 seminara. Petstoti seminar za vozače kojima je oduzeta vozačka dozvola, održaće se u Kruševcu od 10. do 27. decembra 2018. godine.\nAgencija za bezbednost saobraćaja,\noduzimanje vozačke dozvole,


Zstave Evropske unije ispred sedišta Evropske komisije u Briselu\nMinistri inostranih poslova zemalja članica Evropske unije (EU) će na narednom sastanku raspravljati o prilikama na Zapadnom Balkanu u svetlu ruske agresije u Ukrajini, potvrđeno je iz izvora u Briselu Radiju Slobodna Evropa.\nKako navode izvori RSE, o regionu će se raspravljati na sastanku koji će biti održan u ponedeljak, 11. aprila.\nTakozvanu stratešku diskusiju o Zapadnom Balkanu je formalno zatražilo nekoliko ministara inostranih poslova EU.\nŠolc: Bez napretka u pregovorima sa EU, Zapadni Balkan ranjiviji na spoljni uticaj\nMeđutim, u zajedničkom pismu upućenom šefu evropske diplomatije Žozepu Borelju (Josep Borrell), ministri inostranih poslova Austrije, Češke, Mađarske, Slovačke i Slovenije naveli su da je ponovna strateška diskusija neopohodna jer je geopolitička situacija doživela drastičnu promenu zbog ničim izazvane agresije Rusije u Ukrajini.\n“EU mora učiniti sve da spreči bilo kakve remetilačke efekte napada na Ukrajinu na Zapadni Balkan. Stoga je hitnije nego ikada dati novi podsticaj i kredibilitet procesu evropskih integracija regiona”, navodi se u pismu u koji je RSE imao uvid.\nŠefovi diplomatija Austrije, Češke, Mađarske, Slovačke i Slovenije su mišljenja da treba aktivno raditi na unapređenju pristupnih pregovora sa Crnom Gorom i Srbijom, hitnom otvaranju pregovaračkog procesa sa Severnom Makedonijom i Albanijom, viznoj liberalizaciji za Kosovo, kao i pomoći Bosni i Hercegovini u konsolidaciji jedinstva i dobijanju statusa kandidata za punopravno članstvo u EU.\nPotpisnici ovog pisma su mišljenja da akcijama u borbi protiv ruske agresije, EU ne sme ostati ograničena samo na Ukrajinu.\nOni smatraju da je potreban istinski geopolitički pristup kako bi se očuvale evropske vrednosti i interesi i kako bi se podržali bliski partneri.\n“U ovom kontekstu, Zapadni Balkan je od posebnog značaja, s obzirom na njegovu ključnu stratešku poziciju, okruženost državama članicama EU”, poručuju ministri inostranih poslova Austrije, Češke, Mađarske, Slovačke i Slovenije.\nIstog dana je grupa evropskih zastupnika iz socijaldemokratske politčke grupacije u Evropskom parlamentu, pozvala Evropsku uniju EU da preduzme akcije koje bi hitno povratile kredibilitet evropskih institucija na Zapadnom Balkanu.\nPrethodnu diskusiju o regionu su ministri inostranih poslova EU održali na sastanku u novembru prošle godine, sa naglaskom na situaciju u Bosni Hercegovini.


Anytime Servis – besprekorna usluga tokom celog dana\nYou are at:Home»Vesti»Anytime Servis – besprekorna usluga tokom celog dana\nBy Vesna Kovačević on\t 23/09/2019 Vesti\nStigli ste kući s posla, zovete neki od servisa za popravku kućnih uređaja, a sa druge strane žice dobijate odgovor – Radno vreme servisa je svakog radnog dana do 17 časova. Koliko puta vam se desilo da serviseri ne rade baš onda kada su vam najpotrebniji?\nKorisnici više neće morati da uzimaju slobodan dan ili da jure kući s posla kako bi dočekali servisera koji će popraviti neispravnu mašinu ili frižider. Umesto toga, dovoljno je da pozovu Samsung pozivni centar i zatraže termin koji najviše odgovara njihovim potebama.\nOvo je jedna u nizu akcija kojom kompanija proslavlja veoma važan jubilej – pedesetogodišnjicu svog postojanja u svetu tehnologije. U skladu sa tim, Samsung će pored iznenađenja u vidu promocija, korisnike na domaćem tržištu svake nedelje obradovati i vrhunskim servisnim akcijama.\nKao lider i jedan od najvećih tehnoloških inovatora u svetu, Samsung Electronics već pola veka kreira budućnost i menja živote svojih korisnika, pružajući im vrhunske inovativne proizvode i usluge, kao i besprekorno iskustvo. Takođe, Samsung se od samog početka konstantno trudi da poboljša i olakša svakodnevni život svojih korisnika, dizajnirajući sve prilagodljivija rešenja u skladu sa njihovim različitim potrebama.\n*Tačan termin dolaska servisera ugovara se isključivo između Ovlašćenog servisa i korisnika, a poslednji termin za izlazak na teren je u 20 časova. Uz to, korisnik može da rezerviše posetu servisera tokom vikenda najkasnije petkom do 14 časova. Za više informacija o akciji, pozovite Samsung pozivni centar na broj 011 321 6899 ili posetite https://www.samsung.com/rs/support/.


SIN VESNE MEDENICE MILOŠ NEGIRAO POVEZANOST SA KRIMINALOM | Hayat.ba\nPodsjećamo, Miloš Medenica je uhapšen jučer na podgoričkom aerodromu Golubovci po sletanju aviona iz Beograda, a njegova majka je privedena krajem aprila također na aerodromu kada je pokušala da otputuje za Beograd i od tada je u pritvoru.\nNakon saslušanja u srijedu popodne u SDT-u Milošu Medenici je određen pritvor do 72 sata. On je negirao da ima veze sa stvaranjem kriminalne organizacije, švercom cigareta, drogom, nezakonitim držanjem oružja, saopćeno je podgoričkim Vijestima.\nNjegov advokat Stefan Jovanović rekao je za podgorički dnevnik da je postupak označen tajnim i da će njegov branjenik biti izveden pred istražni sud u roku od 72 sata, koji će se odrediti o eventualnom produženju pritvora. Prema podacima koje je Crnoj Gori dostavio Europol, Miloš Medenica se bavio krijumčarenjem cigareta i trgovinom droge.\nNjegova majka, bivša predsjednica Vrhovnog suda uhapšena je zbog sumnje da je kao član ove kriminalne organizacije izvršila protivzakoniti uticaj. Advokat Jovanović rekao je da je Milošu Medenici zadržavanje određeno zbog opasnosti od bijega i uticaja na svjedoke. On je rekao i da Miloš Medenica nije bio dostupan nadležnim organima zbog liječenja na jednoj klinici, a kada je liječenje završeno on je došao u Podgoricu i, kako kaže, predao se organima gonjenja.


Muška ekipa je u nedelju na domaćem terenu, u duelu sa OK Mladost iz Turije izgubila sa 2:3, mada je u odlučujućem petom setu vodila sa 14:12, da bi sledeća četiri poena izgubila za konačnih 14:16 u petom setu, odnosno ukupnih 2:3. Razlog za ovakav pad otkriva trener i igrač Dragan Čolić:\n- Osnovno što nas koči, već treću utakmicu, je ono što se ne može uvežbati na treningu, a to je koncentracija i psihička stabilnost pojedinaca, odnosno ekipe u celini. Ali šta je, tu je, nastavljamo da treniramo i polako podižemo formu.\nU sledećem kolu momci gostuju u Bačkom Magliću, ekipi koja je prošlogodišnji prvak ove lige i koja se ispadanjem u baražu nije kvalifikovala za viši rang takmičenja. Maglićani su favoriti ne samo na ovoj utakmici, nego i u celom prvenstvu, a na Bečejcima je da pokušaju da ih iznenade.\nI devojke su u trećem kolu ostale bez bodova, pošto su u Bačkom Dobrom Polju bile poražene od starije, iskusnije i uigranije ekipe „Bačkog zmaja“ sa 0:3. Slično momcima, i one su krajem prvog seta vodile sa 24:22, da bi taj set izgubile sa 24:26, a potom doživele potpun pad u drugom i trećem setu (10:25 i 18:25). Ipak, za razliku od muškaraca, ženska ekipa mnogo optimističkije gleda na sledeće kolo.\nU subotu 6. novembra, sa početkom 19 časova, na parketu OSC-a „Mladost“, ugostiće ekipu „Blokaut“ iz Bačke Palanke. Po rečima trenera Mata Radine, Palančanke nisu nepobedive, pogotovo što se ekipe međusobno vrlo dobro poznaju, a uz prednost domaćeg terena Bečejke će biti i taktički pripremljene da ostvare drugu ovosezonsku pobedu.\nViše iz ove kategorije « Svetsko prvenstvo u kuglanju: Zavarku dva zlata i srebro\tTurniri u Osijeku i Mitrovici: Zlato Marku Simiću »


Boing, Lokid i NASA zajedno prave naslednika "konkorda" Forum Današnji postovi Forum Akcije Označi Sve Forume Kao Pročitane Brzi Linkovi Administracija foruma\nAko ste zaboravili lozinku, kliknite OVDE :) Zapamti Forum Opšti Forumi Aktuelnosti Zanimljivosti Boing, Lokid i NASA zajedno prave naslednika "konkorda" + Odgovor na temu + Kreiraj novu temu Prikaz rezultata 1 do 2 od 2\nBoing, Lokid i NASA zajedno prave naslednika "konkorda"Ova tema je vezana za Boing, Lokid i NASA zajedno prave naslednika "konkorda" pod forumom Zanimljivosti, i deo je foruma Aktuelnosti Opcije Teme Pošalji stranicu e-mailom… Prati ovu temu… Prikaz Linearni Mod Pređi na Hibridni Mod Pređi na prikaz u nizu Black Predator Član odFeb 2010 Postova 15.026 Dodatne Informacije Hvala 52 Pohvaljen/a: 690 #1 Boing, Lokid i NASA zajedno prave naslednika "konkorda"\n25-06-2012 18:41 Boing, Lokid i NASA zajedno prave naslednika "konkorda" Izvor: Blic.rs Kompanije Boing, Lokid Martin i Galfstrim će, uz podršku američke svemirske agencije NASA, konstruisati novi supersonični putnički mlazni avion, naslednika čuvenog "konkorda". Sve tri kompanije veruju da su na pragu smanjenja buke od soničnog praska, do zvuka koji je inženjer "Galfstrima" prošle nedelje opisao kao zvuk "sličan huku ili pljesku". Zbog velike buke koju je proizvodio, "konkord" nije uspeo da osvoji tržište komercijalnih letova, a poslednji put je leteo u novembru 2003. godine. Lakši, kompozitni materijal, poboljšani motori i manji trap mogli bi da utiču da novi mlaznjaci dostignu dvostruko veću brzinu od “konkorda”, čija je maksimalna brzina iznosila 2.220 kilometara na sat. Putnici novih mlaznih aviona leteće brzinom od oko 4.000 km/h, zbog čega će od Londona do Sidneja moći da stignu za svega četiri sata. Trenutno najbrži subsonični poslovni avion, G650 kompanije "Galfstrim", može da preleti oko 11.000 kilometara brzinom od 1.000 km/h, a maksimalna brzina mu je svega 1.132 km/h. Njegov naslednik, koji za sada nosi šifru X-54, "pokazaće da može da se napravi letelica koja proizvodi nizak nivo buke", piše u časopisu "Ejvijejšn vik & spejs teknolodži". Zajedno sa ostalim prototipima supersoničnih aviona, ova letelica će biti predstavljena na aeromitingu u Farnborou, u Velikoj Britaniji. Avioni će imati 12 sedišta i trebalo bi da koštaju oko 80 miliona dolara. Reklamiraće se na evropskom i bliskoistočnom tržištu pod sloganom "do SAD i natrag za jedan radni dan". Odgovor sa citatom Zahvalili se:\nqzmagretna Black Predator Član odFeb 2010 Postova 15.026 Dodatne Informacije Hvala 52 Pohvaljen/a: 690 #2 27-06-2012 17:55 "Boing" pravi superavion sa 1.000 sedišta koji leti hiljadu na sat Izvor: Blic.rs Kompanija “Boing” navodno usavršava putnički avion sa 1.000 sedišta, koji može da prevali 16.000 kilometara brzinom od 1.046 kilometara na sat. Ova infromacija pojavila se u misterioznom imejlu koji kruži internetom, iako zvaničnici kompanije to demantuju, piše list "24 sata". Tvrdnja o avionu integrisanog trupa i krila s oznakom 797 potkrepljena je snimcima, koje je prošlog meseca navodno napravio fotograf amater. Taj novi dizajn “Boing” već izvesno vreme razrađuje u saradnji sa Nasinim Istraživačkim centrom Lengli u Hamptonu. Džinovski mlaznjak imaće raspon krila od 80,7 metara, dok “boing 747” ima raspon od 64,3 metra. Koristiće nove terminale izgrađene za “erbas A380” sa 555 sedišta, koji je širok 80 metara. Odgovor sa citatom Zahvalili se:


Hotel Vila Vrbas :: Obidji Bosnu\nHotel Vila Vrbas Banja Luka, Severna BiH\nBanja Luka, Severna BiH\nHotel Vila Vrbas smešten je na obali Vrbasa kraj gradskog mosta u Banjaluci, i pruža mirnu atmosferu i ugodne trenutke odmora. Udaljen je samo nekoliko stotina metara od užeg centra grada, a na drugoj obali reke nalazi se poznata tvrđava ''Kastel'' koja predstavlja jednu od nezaobilaznih znamenitosti i obeležja grada Banjaluke.\nHotel Vila Vrbas ima i svoj restoran, kao i bar, recepciju, a gostima su na raspolaganju i usluga room service, kao i besplatan Wi-Fi internet. Restoran ima 160 mesta (po 80 mesta u dve sale), a ovde su u ponudi ukusna jela domaće kuhinje i razni drugi specijaliteti.\nHotel Vila Vrbas je jedan od prepoznatljivih turističkih bisera grada Banja Luke, i to ne samo zbog svoje lokacije, desna obala reke Vrbas, sa predivnim pogledom na čuvenu tvrđavu Kastel, već i zbog svoje ponude, profesionalnosti i kvaliteta.\nLokacijaBanja Luka, Severna BiH\nTelefon 1+387 51 433 840\nJednosobni suite za 4 osobe\nDvosobni suite za 4 osobe


Uspešno završen projekat "Prelazni put Kibekhaza-Rabe"\nUspešno završen projekat „Prelazni put Kibekhaza-Rabe“\nTanjug 22. oktobra 2019. 15:03\nNOVI SAD – Projekat „Razvoj prelaznog puta Kibekhaza-Rabe“, u okviru prekogranične saradnje Madarske i Srbije, uspešno je završen, istaknuto je danas na završnoj konferenciji u Novom Sadu posvećenoj tom projektu.\nU završnoj fazi ovog projekta, vrednog više od 5,5 miliona evra, od čega je iz sredstava Evropske unije donirano gotovo 4,6 miliona, nedavno je otvoren nov granični prelaz između Mađarske i Srbije, u cilju olakšavanja života lokalnog stanovništva i podsticanja ekonomskog razvoja naselja koja se nalaze na tromeđi Srbije, Mađarske i Rumunije.\nPokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić istakao je na otvaranju konferencije da će ovaj projekat umnogome doprineti regionalnom razvoju AP Vojvodine i područja severnog Banata, a naročito opštine Novi Kneževac, navodi se u saopštenju Pokrajinske vlade.\n„Povezivanje naših država snažnim ekonomskim vezama, a pre svega razvijenom putnom infrastrukturom i otvaranjem novih graničnih prelaza, najbolji je način da izgrađujemo međusobno poverenje“, rekao je Bjelić.\nOn je istakao poseban značaj ovog projekta jer je reč o zoni međudržavnog kontakta koja teritorijalno povezuje tri susedne zemlje i o prostoru na kome se svakodnevno susreću zajednički interesi naših građana.\nBjelić je napomenuo da je ovo samo jedan od pet strateških projekata u prekograničnoj saradnji Mađarska–Srbija, te da će u narodnom periodu Pokrajinska vlada nastaviti sa aktivnim učešćem u pripremi novih strateških projekata kroz edukaciju svih aktera na lokalnom i pokrajinskom nivou, kako bi dobili što kvalitetnije projektne predloge i njihovu realizaciju.\nVodeći partner na projektu, čiji je prioritet intenziviranje ekonomske, socijalne i kulturne saradnje između dveju država jeste NIF – Nacionalna agencija za infrastrukturu iz Budimpešte, dok su projektni partneri JP „Putevi Srbije“ iz Beograda i Zavod za urbanizam Vojvodine iz Novog Sada.


Ukoliko se prikupi dovoljno informacija koje ukazuju na osnov sumnje da je u slučaju Krimovice počinjeno neko krivično djelo, Specijalno tužilaštvo će pokrenuti izviđaj i utvrditi sve činjenice, kazao je na konferenciji za medije specijalni tužilac Milivoje Katnić u odgovoru na pitanje Radija Slobodna Evropa (RSE) o navodima da je predsjednik Opštine Budva Marko Carević nelegalno izgradio svoje poljoprivredno imanje i uzurpirao državnu zemlju u Krimovici kod Budve.\nIz Osnovnog državnog tužilaštva u Kotoru je za RSE saopšteno da je pred tim tužilaštvom formiran predmet na osnovu informacije dostavljene od strane Ministarstva finansija Crne Gore da je došlo do uzurpacije državnog zemljišta u KO Krimovica, te da to tužilaštvo utvrđuje relevantne činjenice kako bi ocijenilo da li u postupanju bilo kog lica ima elemenata krivičnog djela za koje se gonjenje preduzima po službenoj dužnosti.\nIstraživački centar MANS (Mreža za afirmaciju nevladinog sektora) je objavio da je poljoprivredni kompleks na Krimovici, koji je gradila firma Carinvest aktuelnog predsjednika Opštine Budva Marka Carevića, napravljen na pola miliona kvadrata državnog zemljišta, gdje je sagrađeno oko 6.000 kvadrata objekata bez građevinske dozvole, te da je sve učinjeno uz pomoć države.\n"Ne samo da niko nije dovodio u pitanje to što on gradi i uzurpira zemljište, već je država, odnosno Ministarstvo poljoprivrede uradilo sve kako bi legalizovalo taj njegov kompleks. Znači, ta farma ima dozvolu Ministarstva poljoprivrede, govorimo o preduzeću koje je dobilo od ove države sve moguće sertifikate i dozvole, bez da ulaze u to na čijem se zemljištu gradi, da li on plaća zakup i poreze. Tako da razmjere te uzurpacije, a govorimo o pola miliona kvadrata, ne bi mogle da se urade da gospodin Carević nije imao prećutnu ili aktivnu saglasnost iz samog vrha države", kazao je za Radio Slobodna Evropa (RSE) Dejan Milovac iz MANS-a.\nMANS navodi da uzurpacija traje od 2015. godine.\n"Carević je svoje gazdinstvo registrovao još 2016. godine tako što je Ministarstvu poljoprivrede i ruralnog razvoja prijavio sopstvene parcele na kojima se ni danas ne odvija bilo kakva proizvodnja, dok je kompletan kompleks farmi sagrađen na uzurpiranom državnom zemljištu", navode u MANS-u.\nCarević tvrdi: Opstrukcija sa političkom pozadinom\nTvrdnje MANS-a o nelegalnoj gradnji i uzurpaciji su neistiniti, kaže za RSE predsjednik Opštine Budva Marko Carević i smatra da je riječ o opstrukciji sa političkom pozadinom.\n"Sve sam radio u skladu sa zakonom, i ponosan sam na sve što sam u životu radio, pogotovo na ovaj projekat za koji je na evropskom nivou, i jako je važan za crnogorsko društvo jer razvija ruralno područje", kaže Carević, koji tvrdi da su njegovi objekti legalno sagrađeni, a da je kompanija Carinvest, na čijem je čelu Carevićev sin Milan od kada je on na funkciji predsjednika Opštine, uvijek bila na bijeloj listi poreskih obveznika.\nCarević navodi da je od februara do decembra 2015. prikupljao dokumentaciju za gazdinstvo, te da je imao problema jer ne postoji planska dokumentacija za ruralne oblasti.\n"Ministarstvo poljoprivrede je dozvolilo da se izda ta saglasnost za ruralno područje, pa sam dobio od Opštine Kotor da na mojoj zemlji postavim objekat za čuvanje stoke i uzgoj, i objekat za preradu hrane; dakle, notorna je neistina da sam gazdinstvo registrovao na državnoj zemlji", kaže Carević i dodaje da je dobio urbanističko-tehničke uslove za postavljenje dva objekta od po 500 kvadrata, te da za komunalne takse za pet godina do sada platio preko 11.000 eura.\nNakon što je registrovao gazdinstvo i objekte na svojoj zemlji, Carević navodi da se ponovo obratio Ministarstvu poljoprivrede 2. decembra 2015. godine, sa zahtjevom da mu izda u dugoročni zakup državnu imovinu za proširenje djelatnosti i uzgoj stoke.\n"Ono što traje do dan danas, je da nikada nisam dobio odgovor od Ministarstva poljoprivrede, ni može, ni ne može. I zamislite, Ministarstvo poljoprivrede šalje svoju komisiju tek u januaru 2020. Eto, takve su moje navodne veze sa vlašću i DPS-om (Demokratskom partijom socijalista), kad evo smo ušli u petu godinu bez odgovora", navodi Carević.\nCarević objašnjava zašto smatra da je ćutanje administracije pravni osnov za njegovu gradnju.\n"Postoje srećom zakoni i u upravnom postupku jasno stoji da, ako tražite ono što sam ja tražio, pa ne dobijete odgovor u roku od 30 dana, automatski ste dobili saglasnost. To je to ćutanje administracije. Dakle, to je pravni osnov na osnovu kojeg sam ja ušao u proširenje poljoprivredne djelatnosti i izgradnje samo objekata koje su štale za uzgoj stoke", kaže Carević i dodaje da nije tačno da je uzurpirao oko pola miliona kvadrata jer je kako tvrdi, tražio deset hektara.\nCarević kaže i da je uknjižio objekte.\n"Uknjižio sam sve te objekte kod nadležnog državnog organa, Katastra Crne Gore, područna jedinica Kotor", kaže Carević i dodaje da je nakon toga ponovo tražio da riješi imovinske odnose sa državom, odnosno da kupi zemlju ispod objekata i zakupi ostali dio parcela.\n"Od nadležnog organa, Uprave za imovinu, dobio sam pismeni odgovor da to sada nije moguće dok se ne donese neki planski dokument, da se vidi da li ti objekti mogu opstati na tom području", kaže Carević koji opisuje da na poljoprivrednom gazdinstvu ima pet farmi, susašu, siraru, preko 1.200 grla stoke i preko 1.200 zasada maslina.\nŽalbe zaštitnika imovinsko-pravnih interesa\nPrema pisanju Istraživačkog centra MANS, Carević je u novembru 2018. na državnom zemljištu uknjižio 11 nelegalno sagrađenih objekata, a u septembru 2019. godine, još dva manja objekta koje je u međuvremenu sagradio – pomoćni objekat i trafostanicu.\nNa oba rješenja se žalio zaštitnik imovinsko-pravnih interesa Crne Gore, ali je Ministarstvo finansija odbilo žalbe i uknjižilo nelegalne objekte na državnom zemljištu, navodi MANS.\nPrema njihovim podacima, Ministarstvo poljoprivrede i ruralnog razvoja je u posljednje dvije godine kompaniji Carinvest isplatilo oko 100.000 eura na ime subvencija za poljoprivrednu proizvodnju i nabavku opreme, iako se radi o farmi koja je sagrađena na uzurpiranom državnom zemljištu i bez građevinske dozvole.\nU MANS-u dodaju i da su državni organi zaduženi za upravljanje i evidencije državne imovine više od godinu dana prije nego što je MANS objavio priču znali za taj slučaj, ali da iz Ministarstava poljoprivrede i finansija, Uprave za imovinu, Uprave za nekretnine, te zaštitnika imovinsko-pravnih interesa nisu o tome obavijestili ni policiju ni tužilaštvo.\nCarević negira i odnose sa DPS-om\nNakon što je objavljena priča MANS-a, Dejan Milovac je za RSE iskazao sumnju da se sličan primjer uzurpacije može sprovesti bez podrške u vrhu vlasti Crne Gore. S druge strane, Carević negira da postoje njegove interesne veze sa DPS-om.\n"Nemam nikakvu vezu sa njima, imam i politički problem jer sam suprotna politička opcija DPS-u, a i nacionalno se izjašnjavam kao Srbin, i to mi je takođe otežavajuća okolnost", kaže predsjednik Opštine Budva.\n"Ja sam sve uradio u skladu sa zakonom, na tom lokalitetu se plaća porez, zapošljavaju se ljudi, proizvodim zdravu hranu, zato mi je žao što MANS ovo opstruira zbog političkih razloga. Da ovo radi neko ko je druge političke opcije i nacionalnosti, o tome bi se snimali filmovi. To nije sad slučaj, i to je bolest Crne Gore", kaže Carević koji je funkcioner Demokratskog fronta (DF), opozicione partije na nacionalnom nivou.\nDF predvodi vladajuću koaliciju u Budvi, koju čine i Demokrate, Crnogorska i URA. Carević je na mjestu predsjednika Opštine Budva od januara 2019. godine, jer je ta koalicija osvojila vlast na lokalnim izborima 2016.\nŠta predviđa Krivični zakonik?\nNakon usvajanju Zakona o planiranju prostora i izgradnji objekata, 2018. je otpočet proces legalizacije objekata na Krimovici, što prema riječima Dejana Milovca iz MANS-a, ne može uticati na prethodne radnje njihovog vlasnika.\n"Ono što predviđa Krivični zakonik, i to u dva člana, je da je g. Carević uradio najmanje dva krivična djela, jedno je uzurpiranje tuđeg zemljišta, što smo nesporno dokazali ovom pričom, i to je krivično djelo koje je kažnjivo do jedne godine zatvora. A kako je od 2008. godine Krivični zakonik kriminalizovao nelegalnu izgradnju, odnosno izgradnju bez građevinske dozvole, što je takođe ovdje slučaj, državno tužilaštvo i policija već sada, bez obzira na pravni status tih objekata, i budući status (da li je ili nije legalizacija u toku), imaju dovoljno dokaza i prostora da u punom kapacitetu procesuira predsjednika Opštine Budva", smatra Milovac.\nPitali smo Carevića da li mu se obraćao neko od nadležnih organa nakon objavljivanja MANS-ovih tvrdnji, koji kaže da je dostavio dokumentaciju Odjeljenju za privredni kriminal Opštine Kotor.\n"Ja sam pozvao i Specijalno i Osnovno tužilaštvo da dođu; poštovao sam sve zakone ove države, a ćutanje administracije nije moj problem, ja nisam sebi izdao nijedan papir. A koliko je država bila pravedna, možete da vidite po tome što sam ja tamo ulagao moj novac u državnu imovinu, koja sada ima sto puta veću vrijednost nego prije", kaže Carević.\nKako je u međuvremenu objavio MANS, Ministarstvo poljoprivrede i ruralnog razvoja je u februaru odbilo zahtjev Carevića da zakupi zemljište na kome je izgradio farme.


Jović i Azar šalju Realovu "sedmicu" u Tursku? - Admiral Bet SPORT\nMarko Đinđić Posted on 11. juna 2019. 17:50 11. juna 2019. 17:35\nMarijano Dijaz našao se u problemu, pošto će njegovu, i do sada lošu, poziciju u klubu još više pogoršati pridošlice u vidu Edena Azara i Luke Jovića.\nDominikanac igra na poziciji krilnog i klasičnog napadača, ali s obzirom da su najbolji igrači Čelsija i Ajntrahta iz Frankfurta plaćeni veliki novac i da su viđeni kao prvotimci, jasno je da njega ne očekuje prevelika minutaža naredne sezone.\nNi Zinedin Zidan ne računa preterano na njega, pa bi mogao da napusti klub ovog leta.\nZidan je rekao da će nekoliko igrača napustiti klub do kraja nedelje i među njima će najverovatnije biti Marijano Dijaz, koji bi mogao da ode u turski Fenerbahče.\nTurski list "Fanatik" preneo je da će Fenerbahče poslati uskoro zvaničnu ponudu Realu za transfer Dijaza, a obeštećenje bi iznosilo 12 miliona evra, što bi značilo da je Real na gubitku. Madriđani su ga vratili iz Liona posle jedne sjajne sezone u Francuskoj, platili su ga 21,3 miliona evra, a sada bi ga prodali za nešto manje od devet miliona nego što je plaćen.\nPosle samo jedne sezone, njegova avantura u "Kraljevskom" klubu mogla bi da bude završena.\nTagovi : fenerbahče, marijano dijaz, real madrid\nZidan naredio Perezu - ili on ili niko!


Završena Međunarodna konferencija o ekonomiji i društvenim naukama – ICESOS'15 – STUDOMAT.ba\nZavršena Međunarodna konferencija o ekonomiji i društvenim naukama – ICESOS'15\nJučer je u Sarajevu završena Međunarodna konferencija o ekonomiji i društvenim naukama, ICESOS'15 koja je tretirala temu poslovnih prilika u Bosni i Hercegovini i regionu. Radni naslov ove već treći put organizirane međunarodne naučne konferencije je – Regionalni ekonomski razvoj.\nJučer je u Sarajevu završena Međunarodna konferencija o ekonomiji i društvenim naukama, ICESOS'15 koja je tretirala temu poslovnih prilika u Bosni i Hercegovini i regionu. Radni naslov ove već treći put organizirane međunarodne naučne konferencije je “Regionalni ekonomski razvoj”.\nICESOS'15 održao se od 23. do 24. aprila, 2015. godine u Sarajevu u organizaciji Internacionalnog Burch univerziteta i partnera. 165 učesnika iz 15 zemalja izlagalo je 140 radova tokom dva radna dana konferencije, a za danas je predviđen turistički obilazak Hercegovine.\nCilj konferencije bio je stvoriti pozitivan uticaj na regionalnu ekonomsku saradnju i kreiranje zdrave ekonomske sredine, efikasno korištenje resursa u regionu, stvaranje integriranih ekonomskih centara u turizmu, finansijama i proizvodnji, kao i na povećanje stope zaposlenosti i prosperiteta u regionu.\nICESoS’15 je okupio veliki broj stručnjaka i akademskih radnika iz regiona i šire, a između ostalih učesnike iz Švicarske, Velike Britanije, Holandije, Novog Zelanda, Saudijske Arabije, Pakistana, Turske, Makedonije, te zemalja regiona, Srbije, Hrvatske, Slovenije, Albanije, kao i BiH. Burč univerzitet ovu konferenciju organizovao je zajedno sa Univerzitetima u Tuzli, Zenici i Istočnom Sarajevu kao lokalnim, te Epoka univerzitetom iz Albanije i Ekonomskim fakultetom iz Podgorice, kao međunarodnim partnerima.\nDosadašnji uspjeh ove do sada tri puta održane konferencije je više od 300 objavljenih naučnih radova o tematici ekonomije Balkana, a ovogodišnji radovi bit će objavljeni u formi knjige pod nazivom „Regionalni ekonomski razvoj u balkanskom regionu“ , u saradnji sa Cambridge Scholars Publishing, što je još jedno značajno priznanje organizatorima.\nCeremoniji otvaranja prisustvovali su NJ.E. Edward Ferguson, Britanski ambasador u BiH, Ole Hammer, Savjetnik pri Delegaciji EU u BiH, kao i veliki broj učesnika iz političkog, akademskog i društvenog života.\nUvodničari na konferenciji bili su Almir Jazvin iz Prevent grupacije, Branimir Muidža, menadžer Heidelberg Cement grupacije i Dr. Muharem H. Karamujić sa Univerziteta u Sarajevu.\nJazvin i Muižda, kao uspješni menadžeri i predstavnici biznis sektora ukazali su na niz pojedinosti koje se pojavljuju kao prepreka prilikom pokretanja i registracije firmi nelogičnosti u oblastima legislative ali i tumačenja, trajanja procesa, potrebne dokumentacije, kao i probleme nadležnosti različitih nivoa vlasti, kao i samog pristupa nadležnih službenika. Zajednički zaključak je da će Sporazum o pridruživanju i stabilizaciji pozitivno uticati na poslovno ozračje i usklađivanje zakona sa praktičnim rješenjima u naprednim zeljama.\nKao još jedan element lošeg poslovnog ozračja u BiH, profesor na Ekonomskom Fakultetu, Dr. Muharem Karamujić, sa teorijskog i društvenog aspekta istakao je kulturu poslovanja po vezama i poznanstvima koja je ovdje uvriježena zbog niza socio-ekonomskih faktora, ali i rezultat društva u tranziciji. Nedostatak pragmatičnosti, uveliko utiče na negativnost u poslovanju, kazao je Dr. Karamujić.


Predsjednik Upravnog odbora Unije srednjoškolaca Crne Gore (UNSCG) Jovan Bojović, ocijenio je da projekat Akcioni dan, koji sprovodi UNSCG u saradnji sa Centrom za stručno obrazovanje i srednjim školama u Podgorici, prilika da se srednjoškolcima pruže praktična znanja i vještine u radu, shodno obrazovnom profilima.\n„Danas će u Podgorici usluge rada za 47 poslodavaca pružati 234 srednjoškolca. Učenici će za svoj rad dobiti dnevnicu od deset eura, koja će bit raspoređena u poseban fond iz kojeg će se kasnije finansirati projekti učeničkih parlamenta“, rekao je Bojović.\nPrema njegovim riječima, projekat dokazuje da su srednjoškolci spremni da stiču nova znanja, rade za sebe i jedni za druge.\n„Oni današnjim radom zarađuju novac koji ćemo kasnije u potpunosti iskoristiti za srednjoškolce“, objasnio je Bojović.\nDirektor Centra za stručno obrazovanje, Duško Rajković, kazao je da je Akcioni dan još jedan korak ka promovisanju stručnog obrazovanja, a cilj je, kako je objasnio, da se napravi sprega između učenika i poslodavaca i da se poveća fond časova praktične nastave.\n„Centar za stručno obrazovanje stoji na raspolaganju UNSCG i podržaće svaku njihovu akciju. Nadam se da će se Akcioni dan sljedeće godine proširiti na sve gradove Crne Gore i da će više srednjoškolaca biti raspoređeno kod poslodavaca“, rekao je Rajković.\nUčenik trećeg razreda Elektrotehničke škole „Vaso Aligrudić“ Nikola Radenović, koji je u okviru projekta Akcioni dan radio u CEDIS-u, kazao je da je to iskustvo za njega jako bitno zbog toga što, kako je rekao, daje mali dobrinos većem cilju.\n„Osim što zarađujem novac koji će ići u fond za učeničke parlamente, veoma je važno to što dobijam iskustvo u radu u ovakvim postrojenjima“, poručio je Radenović.\nKoordinatorka Omladinskog programa u nevladinoj organizaciji Juventas, Marija Stajović, koja je zaposlila desetoro srednjoškolaca tokom Akcionog dana, kazala je da radni zadaci učenika nisu teški i da se odnose na saradnju sa srednjom školama.\n„Radiće distribuciju naših materijala, pri čemu treba da pozovu škole, razgovaraju sa PP službama, spakuju materijale i ponesu im. Takođe, treba da dostave materijale i nekim NVO. Jedan dan je kratak period da ih uključimo u nešto veće i zehtjevnije, ali mislim da je ovo sasvim dovoljno“, kazala je Stajović.\nOna smatra da je veoma važno da mladi budu aktivni u svojoj školi i u zajednici.\n„Upravo zbog toga postoje učenički parlamenti, da bi pored formalnog znanja, djeca naučila nešto i o drugim stvarima koje će im biti jako bitne, pogotovo kada uđu na tržište rada“, istakla je Stajović.\nUčenica drugog razreda Gimnazije „Slobodan Škerović“, Đorđina Terzić, smatra da je Akcioni dan „sjajna prilka“ da srednjoškolci spoznaju budući poziv.\n„Mnogo nas je zainteresovano za rad i volontiranje. U Juventasu je divna atmosfera i mogu sebe zamisliti ovdje“, rekla je Terzić.\nProjekat Akcioni dan prvi put sprovodi UNSCG u Crnoj Gori, u partnerstvu sa Centrom za struučno obrazobanje i SHL fondacijom.


Izložba Pomeranje granica/4 u Muzeju primenjene umetnosti\nčet, 20. decembar 2018 - ned, 20. januar 2019\nIzložba Pomeranje granica/4 u Muzeju primenjene umetnosti trajaće od 20. decembra 2018. do 20. januara 2019. Svečano otvaranje: četvrtak, 20. decembar 2018. u 19 časova. Izložbu će otvoriti Lidija Jovanović, predsednica ULUPUDS-a. Izložba Pomeranje granica, organizuje se četvrti put. Od 2014. godine, kada je održana prva izložba, ovaj projekat širi broj učesnika tako da na ovogodišnjoj izložbi sa svojim radovima učestvuje 40 umetnika iz zemlje, regiona, ali i iz Urugvaja, Holandije i Bugarske. U završnici izložbe, žiri za nagrade će dodeliti priznanja autorima za tri najuspešnija rada.\nSve detaljnije informacije o programu izložbe Pomeranje granica istaknute su na sajtu Muzeja primenjene umetnosti www.mpu.rs.


Miščević: Pooštravanje sankcija Rusiji uticalo bi na odnos sa EU | EurActiv Srbija\nMiščević: Pooštravanje sankcija Rusiji uticalo bi na odnos sa EU\nObjavljeno : 26.06.2015.\t Tweet\nPooštravanje evropskih sankcija Rusiji moglo bi da utiče na odnos Srbije i EU, ocenila je 26. juna šefica pregovaračkog tima za pregovore sa EU Tanja Miščevićna na skupu o evropskoj spoljnoj i bezbednosnoj politici u Beogradu. Obaveza Srbije je da se postupno usklađuje u toj politici sa EU, stopa usklađenosti postepeno raste i sada iznosi 64%, rekla je ona. Srbija, takođe, planira da do sredine jula izmeni akcioni plan za otvaranje poglavlja 23 u pregovorima sa EU u skladu sa novim komentarima Evropske komisije. Na skupu je izneta ocena da je pitanje spoljnopolitičke orijentacije Srbije "u načelu rešeno", s obzirom da najviše trguje sa EU i da je okružena članicama EU i NATO, kao i da se u regionu dešava "orbanizacija" odnosno ugledanje lokalnih lidera na mere mađarskog premijera Viktora Orbana.\n"Insistiranje ili čak ojačavanje sankcija u odnosu na Rusiju imaće efekat i na naše odnose sa EU u smislu da će to biti stavljeno na viši nivo nego sada", rekla je ona odgovarajući na pitanje da li te sankcije mogu da utiču na postavljanje novih uslova Srbiji za usklađivanje sa spoljnom i bezbednosnom politikom EU.\nKako je rekla na međunarodnoj konferenciji "Evropska bezbednosna politika na raskršću" u hotelu Metropol u Beogradu, Srbiji ne ide u korist pogoršanje situacije u vezi sa ukrajinskom krizom, a negovanje odnosa jeste sa Rusijom racionalan interes, pre svega zbog energetike.\nMiščević je izjavila da je obaveza Srbije da se "postupno i progresivno" usklađuje sa spoljnom politikom EU, navodeći da je to tako formulisano da nema preciznih merila poput procenata.\n"U ovom momentu mi napredujemo u usaglašavanju s obzirom na povećanje broja deklaracija i rezolucija sa kojima smo se usaglasili", rekla je ona na konferenciji koju su organizovali Centar za spoljnu politiku i Fondacija Fridrih Ebert.\nNa konstataciju da je stepen usaglašenosti sa EU na spoljnopolitičkom planu u periodu 2012-2014. opao, ona je rekla da je razlog tome, osim odnosa sa Rusijom, odluka doneta pred izbore 2014. godine u Srbiji da tehnička vlada ne donosi odluke u vezi sa usklađivanjem sa EU u oblasti spoljne politike, ali da je to kasnije nadoknađeno.\nŠefica pregovaračkog tima je rekla da je sada stepen usaglašenosti preko 64% i da taj procenat progresivno raste.\nMiščević je dodala da jedino u čemu Srbija ne može da se u ovom trenutku uskladi sa EU jeste pitanje sankcija koje je Unija uvela Rusiji.\nPodsetila je da u oblasti spoljne i bezbednosne politike EU, koja je u pregovorima o članstvu obuhvaćena poglavljem 31, nema pravne tekovine već takozvano "meko pravo, odnosno pravo praksi i dogovora".\nOna je rekla da se u procesu pregovora EU u javnosti nepravedno zanemaruje poglavlje 30 - spoljni odnosi, koje obuhvata spoljne trgovinske odnose. Ponovila je da će sa ulaskom u EU prestati da važe takvi sporazumi koje Srbija sada ima sa drugim zemljama, a stupiti na snagu evropski sporazumi.\nŠef predstavništva Nemačkog instituta za međunarodnu politiku i bezbednost (SWP) u Briselu Dušan Reljić ocenio je da je pitanje spoljne politike Srbije načelno rešeno s obzirom da se 80% njene trgovine odvija sa EU, pre svega sa Italijom i Nemačkom, i da je okružena članicama NATO i EU.\nOn je ocenio da je "jedina alternativa povratak u vreme Miloševića", a da snage koje su bile aktivne u to vreme više ne veruju u takvu politiku.\nPrema njegovom mišljenju, pitanje evropskih integracija nema veze sa zamorom u EU već sa novim rizicima sa kojima se ona suočava.\nReljić je rekao da Srbiju sa Rusijom ne vezuje energetika već pitanje Kosova. "Rešenje za Kosovo bi bilo nametnuto i ne bi bilo ni dijaloga u Briselu da nema veta u Ujedinjenim nacijama", rekao je on.\nU proteklih nekoliko godina na delu je, kako je naveo, "orbanizacija regiona", odnosno ugledanje lokalnih lidera na mere mađarskog premijera Viktora Orbana.\nOcenio je a u Srbiji postoji "raspolućen odnos" prema EU, u kojoj se s jedne strane članstvo u njoj promoviše kao strateško opredeljenje, a sa druge strane se podstiče podozrivost prema njoj.\nDo sredine jula izmene plana za poglavlje 23\nSrbija planira da do sredine jula izmeni akcioni plan za otvaranje poglavlja 23 u pregovorima sa EU u skladu sa novim komentarima Evropske komisije, rekla je Tanja Miščević.\n"Nedavno smo dobili komentare, najpre za akcioni plan za poglavlje 23, a prošle nedelje i za akcioni plan za poglavlje 24 i sada radimo na ispravci", rekla je ona novinarima na skupu "Evropska bezbednosna politika na raskršću".\nOna je novinarima rekla da zamerke nisu prevelike i da se odnose pre svega na tehničko usaglašavanje, poput rokova, preciziranja detalja, i mera u akcionom planu za nacionalne manjine.\n"Naš plan je da do sredine jula imamo u potpunosti sa ovim komentarima sve pripremljeno ", rekla je Miščević.\nNa pitanje da li je reč o izmeni trećeg nacrta ili izradi četvrte verzije akcionog plana za poglavlje 23, ona je rekla da se "nije ulazilo u to" pitanje, a da "ozbiljnost komentara nije takva da bi moralo u potpunosti da se radi sve iz početka".\n: Zapad i Rusija: zahlađenje bez rušenja mostova\n: Evropske i ruske kompanije trpe posledice sankcija\n: Srbija da potvrdi proevropski stav tokom Putinove posete


Marić: "Bližimo se ključnim odlukama" - Sportske.net\nMarić: "Bližimo se ključnim odlukama"\nIzvor: Sportske.net, fkvojvodina.rs\nTrener FK Vojvodina Zoran Marić rekao je da će predstojeće kontrolne utakmice biti jako važne po pitanju odabira tima koji će krenuti u borbu za bodove na startu prolećnog dela sezone.\nFoto: fkvojvodina.rs/Ognjen Ademovski\nFudbaleri Vojvodine ušli su u završnu fazu priprema za prolećni deo sezone u Jelen Superligi a sreda je bila rezervisana za uvežbavanje završnice.\nTakmičarski duh bio je primetan na današnjem treningu a članovi stručnog štaba bili su jako zadovoljni onim što su igrači i golmani prikazivali na terenu.\nCrveno-bele u četvrtak očekuju dve kontrolne utakmice protiv kluboa iz Slovačke a trener Zoran Marić tvrdi da već sa počinje borba za mesto u timu.\n"Nalazimo se u fazi donošenja ključnih odluka vezanih za sastav prve ekipe, a dueli sa slovačkim timovima, uprkos izostancima pojedinih igrača, pomoći će nam u sagledavanju mogućnosti svakog pojedinca" kaže Zoran Marić.\nStručni štab novosadskog superligaša i dalje ne može da računa na Stefana Nikolića i Slobodana Novakovića ali svi ostali igrači konkurišu za sutrašnje duele koji se igraju od 14, odnosno 17 časova i 30 minuta.\nPoznati parovi polufinala Kupa, na ovo je čekala cela Srbija!\nNastavlja se Superliga - danas dupli program, subota rezervisana za "večite"\nČelsi i Inter i zvanično odbijeni, danas pada potpis, a rekord?\nPartizan našao štopera, stiže prava zamena za Pavlovića!\nTako ružan način za kraj - "Air Canada" više ne leti NBA ligom\nUmesto da bude Barsin stub, preti mu kraj karijere?!\nFIBA Liga šampiona i Evroliga - popravlja li se odnos?


“Neću podnijeti ostavku, vlada ima vidljive rezultate”\nPremijer Crne Gore Zdravko Krivokapić rekao je danas da neće podnijeti ostavku jer Vlada ima vidljive rezultate.\nKrivokapić je rekao da Vlada ima jasnu viziju koja je nedvosmisleno okrenuta budućnosti i da su projekti na kojima radi više prepoznati od međunarodne zajednice nego od političkih subjekata u Crnoj Gori.\n– Vlada je dobila bezrezervnu podršku za nastavak svog puta – rekao je Krivokapić na konferenciji za novinare nakon sastanka sa specijalnim izaslanikom SAD za zapadni Balkan Gabrijelom Eskobarom.\nOn kaže da rezultati koji je Vlada ostvarila pokazuju da Crna Gora može da bude mjesto bez korpucije i da kriminal svede na minimum.\n– Jedno od pitanja bilo je kome smeta ova Vlada – rekao je Krivokapić.\nOn je najavio da će dug Crne Gore biti smanjen na ispod 80 odsto, da neće biti novih zaduživanja, ali da će, ukoliko bude postojala šansa, da se neki kredit zamijeni sa povoljnijim to iskoristiti.\nKrivokapić je naveo da je sa američkim partnerima dogovoren Jadransko-jonski put, a sa EU završtak auto-puta Bar-Boljare.\n– Ključni zaključci su auto-put Podgorica-Boljare u dogovoru sa Srbijom biće završen vjerovatno do decembra 2027. godine. Do kraja 2024. godine ćemo zatvoriti sva poglavlja, a 2025. možemo postati sljedeća članica EU – rekao je Krivokapić.\nOn je naveo da je najveći problem vladavina prava, te da političku krizu kreiraju politički lideri, dodavši da građani daju podršku programima Vlade.\nNEWER POSTKK Leotar Trebinje uz podršku Mozzarta želi do regionalne lige\nOLDER POSTProinteru uvedene sankcije?


Drustvo - datum: 2018-06-03 NE DAJU MALINE ZA 100 DINARA Malinari blokirali put ka Crnoj Gori\nMalinari prijepoljskog i užičkog kraja, poslije mirnog protesta u Prijepolju, blokirali su juče oko pola četiri magistralni put od Prijepolja ka Crnoj Gori. Kako javlja „Blic”, malinari su podigli i šatore i neće ih skloniti dok ne dobiju garancije da će maline biti obračunavane po cijeni od 180 do 200 dinara po kilogramu. Na protestu je prisutna policija, a malinari su pokušali da probiju njihov kordon, javio je izvještač „Tanjuga“ sa lica mjesta.\nMalinari iz Priboja i Prijepolja iz udruženja „Limska dolina“ organizovali su protest i blokadu magistralnog puta ka Crnoj Gori zbog niske otkupne cijene maline od 100 dinara po kilogramu.\nS obje strane blokiranog puta postavljene su i jake policijske snage, a zbog blokade su se formirale i duge kolone kamiona, a automobilima se može izbjeći blokada vožnjom kroz gradske saobraćajnice.M.S.


Vučić: Važno je da sa Turcima imamo dobre odnose - Sputnjik Srbija\n10:08 25.09.2020 (osveženo 10:27 25.09.2020) Preuzmite kraći link\nPredsednik Srbije Aleksandar Vučić izjavio je uoči razgovora sa turskim predsednikom Redžepom Tajipom Erdoganom da će sa njim razgovarati o brojnim političkim i ekonomskim temama.\nZa Srbiju je važno da ima odlične odnose i komunikaciju sa Turskom, jer je reč o jednoj od sve važnijih sila u svetu, izjavio je predsednik Srbije Aleksandar Vučić uoči sastanka sa turskim predsednikom Redžepom Tajipom Erdoganom u Istanbulu.\nVučić je istakao da do tet-a-tet susreta dolazi na poziv turskog kolege, te da će teme sastanka biti sva goruća pitanja, kao i ekonomske teme, odnosi u Mediteranu, ali svakako i sporazum potpisan u Vašingtonu.\n"Turska strana je zainteresovana za više tema, oni sigurno ne bi želeli da neke druge zemlje uzmu Srbiju kao štit u borbi protiv Turske. Za nas je važno da se trudimo, da uprkos svim razlikama, čuvajući mir i stabilnost, sačuvamo najbolje odnose sa prijateljima", rekao je Vučić za Pink tv.\n03/03 21:45 Partizan se raspao u Italiji – u poslednjem se sve rešava!


Stanovnici Alepa u teškoj situaciji : Nadlanu.com\nObjavljeno 1. avg 2012. / 10:50:48\nBEJRUT, 1. avgusta 2012. (Beta-AP) - U Alepu, najvećem gradu Sirije, gde se borbe pobunjenika i snaga režima vode jedanaesti dan, vlada nestašica hrane, uz povremene nestanke struje, a aktivisti ocenjuju kako život postaje "nepodnošljiv".\nSirijska vojska pokušava da povrati kontrolu nad kvartovima Salahedin i Seif al Davla, uporištima pobunjenika. Pošto pobunjenici konrolišu kvartove, vojska iz helikoptera puca na pobunjenike, a po rečima aktivista, i na civile.\nPrema nekim izvorima, u Alepu vlada ogromna nestašica hrane. Mnogo ljudi bezuspešno pokušava da pobegne iz grada, ili u druge, bezbednije kvartove. Do sada je iz Sirije pobeglo oko 200.000 ljudi.\nIako je vojska daleko bolje naoružana, i potpomognuta militantnom grupom Šabiba, pobunjenici su uspeli da prisvoje nekoliko tenkova i drugog oružja. Postoje i podaci da je veliki broj inostranih militanata došao u Siriju da se bori zajedno sa pobunjenicima, kao i navodi da Katar i Saudijska Arabija finansiraju pobunjenike.


Podrška razvoju zemljoradničkih zadruga – KRUŠEVAC.LINK\nOvde si trenutno: Home / EKONOMIJA / Podrška razvoju zemljoradničkih zadruga\nU okviru projekta „Podrška razvoju zemljoradničkih zadruga u Republici Srbiji”, u Gradskoj upravi je juče održan sastanak na kome su učestvovali predsednik Zadružnog saveza Srbije Nikola Mihajlović i Miloš Milovanović, predstavnik FAO-Međunarodne organizacije za hranu pri UN. Goste je pozdravila zamenik gradonačelnika Vesna Lazarević, uz učešće pomoćnika za poljoprivredu Marka Milojevića, stručne službe Gradske uprave i zadrugara kruševačkog kraja.\nZadružni savez Srbije u saradnji sa FAO i Evropskom bankom za obnovu i razvoj ( EBRD ) sprovodi program edukacije o podršci razvoju zemljoradničkih zadruga u Republici Srbiji. Projekat tehničke podrške nosi naziv “Podrška razvoju poljoprivrednih zadruga u Srbiji“ i sadrži preporuke za uspostavljanje jedinstvenog i efikasnog sistema zadružne revizije. Partneri u sprovođenju programa su Grad Кruševac i Zadružni savez za područje rasinskog, raškog i moravičkog okruga.\nPrema rečima predsednika Zadružnog saveza Srbije Nikole Mihajlovića, na prošlogodišnjem konkursu raspisanom za sredstva, novac su dobile 22 zadruge (od čega je 11 novih), a iznos kojim su raspolagale iznosio je 200 miliona dinara. Među korisnicima je i jedna kruševačka zadruga“ Euro duo kalem“ iz Lazarevca.\nZa ovu godinu, odobreno je 4 puta više sredstava , 825 miliona dinara, što će prema procenama koristiti oko 60–ak zadruga. Ovaj potez nadležnog Ministarstva dovoljno govori da je država prepoznala rastući značaj zadrugarstva.\nNovina je mogućnost udruživanja manjih u složenije zadruge, a poljoprivrednici koji su zainteresovani za ovu oblast mogu se putem konkursa informisati za oko 20–ak dana.\nTag Marko Milojević Nikola Mihajlović Vesna Lazarević zadruge\nOŠ "Dositej Obradović" dobila nove sportske rekvizite


Tokom celokupnog trajanja pandemije KOVID-19 napori svih zemalja i njihovih zdravstvenih sistema prevashodno su usredsređeni na spasavanje ljudskih života u akutnoj fazi infekcije.\nIpak, kako vreme odmiče i prikupljaju se brojna iskustva iz prakse, lagano počinjemo da se suočavamo i sa pitanjima koja se tiču oporavka i borbe sa dugoročnim posledicama ovog oboljenja.\nPrestižni časopis PC press već 24 godine dodeljuje nagradu Top 50 – najboljih internet stvari u Srbiji. Cilj je da se na domaćem internet nebu pronađu, afirmišu i podrže sajtovi, aplikacije i nalozi na društvenim mrežama koji su se u prethodnoj godini najbolje pokazali svojom funkcionalnošću, ažurnošću, kvalitetnim sadržajem i dizajnom koji se ističe.\n4. februar - Svetski dan borbe protiv raka: Treća godina kampanje „Ja sam, ja hoću”\nSvetska zdravstvena organizacija i Međunarodno udruženje za borbu protiv raka već tradicionalno obeležavaju Svetski dan bobre protiv raka svakog 4. februara. „Ja sam, ja hoću“ – slogan je trogodišnje kampanje koja je pokrenuta 2019. godine, sa ciljem pojačavanja značaja ličnog učešća pojedinca u borbi protiv raka, a za svrhu obeležavanja Svetskog dana borbe protiv raka.\nDodatno, kampanja teži da efekti njenih akcija dugotrajno odjekuju, i ostave trajnu promenu u zainteresovanim populacijama.\nNeoboriva je i naučno čvrsto utemeljena istina da je konzumiranje duvana, u bilo kom obliku, izuzetno štetno po zdravlje. To svakako nije novost, ali jeste činjenica koju je neophodno kontinuirano ojačavati novim argumentima i plasirati je javnosti kroz snažne i nedvosmislene poruke koje odgovaraju aktuelnom trenutku.\nU Srbiji se i ove, 2021. godine, tradicionalno obeležava 31. januar – Nacionalni dan bez duvana, ovog puta godine pod sloganom: „365 DANA BEZ DUVANA”. Na ovaj način, pored ukazivanja na štetne efekte upotrebe duvana i duvanskih proizvoda i izloženosti duvanskom dimu, posebno se naglašava značaj prestanka pušenja, što posebno dobija na značaju u svetlu pandemije COVID-19.\nTokom višemesečnog trajanja pandemije izazvane virusom SARS-CoV-2, svi smo u režimu konstantnog prilagođavanja „novoj normalnosti“ koja je okupirala planetu, a sve u cilju dostizanja maksimalnog mogućeg stepena bezbednosti te tako i očuvanja svog, ali i zdravlja svojih najbližih.\nIpak, i pored svih redukcija u odnosu na ranije životne okvire, neke aktivnosti su neizbežne i u ovim okolnostima jer su, baš kao i zdravlje, neophodne za naš opstanak i (relativno) spokojan život. Takav jedan zahtev, a istovremeno i resurs, predstavlja radni angažman svakog od nas.\nHladno zimsko vreme sa pratećim niskim temperaturama, padavinama i vetrom često sa sobom nosi rizik od nastanka različitih zdravstvenih problema među kojima se mogu javiti i posebna stanja koja zahtevaju hitno zbrinjavanje, a to su smrzavanje ili hipotermija, kao opšte stanje, i promrzline, lokalne promene na izloženim delovima tela.\nOva stanja češće nastaju kod osoba koje tokom zime rade na otvorenom ili se bave zimskim sportovima, ali mogu pogoditi svakoga ko je neadekvatno zaštićen i izložen hladnoći, a naročito su osetljiva deca i stariji ljudi zbog svojih specifičnih psihofizičkih karakteristika.\nXV Evropska nedelja prevencije raka grlića materice 2021. godine\nTreća nedelja januara se od 2007. godine, na inicijativu i pod pokroviteljstvom Evropske asocijacije za borbu protiv raka grlića materice (European Campus Card Association-ECCA), obeležava kao Evropska nedelja prevencije raka grlića materice. Ove godine će se ona, petnaesti put zaredom u našoj zemlji, obeležiti u periodu od 18-24. januara 2021. godine.\nPovrede pirotehničkim sredstvima - Novogodišnji izazov koji nam nije potreban\nZa nama je godina puna izazova i briga nastalih usled pandemije virusa KOVID -19. Kako se približavamo novogodišnjim praznicima jasno je da se ove godine neće održati brojne planirane proslave, od kojih su mnoge ranijih godina bile praćene profesionalnom upotrebom pirotehničkih sredstava.\nShodno tome, biće i znatno veći broj onih koji u porodičnim domovima i okruženju planiraju da svojim najmilijima prirede i vizuelni ispraćaj ove, ne tako dobre, godine. Svi oni treba da imaju u vidu da upotreba pirotehničkih sredstava u sopstvenom aranžmanu često može da bude veoma opasna i da se otrgne kontroli.


e-novine.com - Špindeleger: Tadić je zakasnio\n09.07.2012 - 15:25\nReakcije na “simbolično rukovanje” u Dubrovniku\nŠpindeleger: Tadić je zakasnio\nGest se očekuje od aktuelnog, a ne bivšeg predsednika: Mihael Špindeleger zamenik austrijskog kancelaraPhoto: newshopper.sulekha.com\nSa srpske strane je malo kasno za simboličan susret bivšeg predsednika Borisa Tadića i premijera Kosova Hašima Tačija, izjavio je Mihael Špindeleger zamenik austrijskog kancelara. On je dodao da je potrebno da predsednik Tomislav Nikolić pronađe gest kojim će pokazati da je svestan prošlosti\n"Sa srpske strane je malo kasno za simboličan susret Tadića i Tačija, ali je dobro kad se dovode lideri za isti sto da se dogovore o budućnosti svojih zemalja", rekao je Špindeleger za Večernji list, izrazivši očekivanje da će se normalizovati odnosi Srbije i Kosova.\nOdgovarajući na pitanje koliko će rezultati izbora u Srbiji uticati na region, Špindeleger je rekao da su građani Srbije odlučili i da svi to priznaju.\n"Nikolić je govorio da se zalaže za evropski proces. Mi Austrijanci zalažemo se da sve zemlje zapadnog Balkana postanu članice EU, ali moraju napraviti mnogo reformi. Ohrabrujemo ih da ih sprovedu", rekao je Špindeleger.\nNa konstataciju novinara da je Nikolić davao radikalne izjave u kojima je negirao genocid, Špindeleger je rekao da je "suočavanje s prošlošću ponekad bolno, ali je nužno".\n"Srbija treba da prizna šta se desilo u prošlosti, a na predsedniku je da nađe pravu meru kako to da učini. On bi trebalo da pronađe gest kojim će pokazati da je svestan toga", zaključio je Mihael Špindeleger zamenik austrijskog kancelara.


Podsetimo, najpre je u Uroševcu, Prištini, Srbici i Lipljanu uhapšeno sedam osumnjičenih, od kojih su tri bivši službenici Ministarstva životne sredine, prostornog planiranja i infrastrukture, a četiri vlasnici građevinskih preduzeća. Tokom dana je uhapšeno još jedno lice.\nOsmoro uhapšenih inicijala: A.I, I.M, F.H, R.A, M.Š, A.K.S, Z.G i H.A, je odlukom državnog tužioca zadržano u trajanju od 48 sati, zbog sumnje da su izvršili krivična dela zloupotreba službenog položaja ili ovlašćenja iz člana 422. stav 1. Krivičnog zakona Kosova, vršenje uticaja iz člana 431. stav 2. KZRK, davanje mita, primanje mita i falsifikovanje dokumenata iz člana 398 stav 2 KZRK.\nPortal Kalzo (Kallxo) javlja da je među uhapšenima u akciji "Brezovica 3" i Iljir Morina, bivši načelnik Agencije za zaštitu životne sredine.\nOsnovno tužilaštvo u Uroševcu će protiv uhapšenih u zakonskom roku podneti zahtev za određivanje sudskog pritvora Osnovnom sudu u Uroševcu.


- NIS nastavio širenje u regionu – otvoreno šest objekata u BiH i u Rumuniji\npetak, 11.12.2020. u 12:33\nKompanija NIS otvorila je tokom ove godine šest novih objekata u Bosni i Hercegovini i Rumuniji čime je nastavila intenzivan razvoj maloprodajne mreže u zemljama regiona.\nUprkos izazovnim okolnostima na tržištu, nastalim usled pandemije kovida-19, u Bosni i Hercegovini je u trećem kvartalu pušteno u rad pet benzinskih stanica: Prnjavor, Grude, Veljaci, Gabela, Doljani. Nakon početka rada ovih stanica za snabdevanje gorivom, NIS u BiH rukovodi mrežom od ukupno 42 maloprodajna objekta. Pored toga, u Zenici je otvoreno novo skladište dizela zapremine tri miliona litara. Terminal u Zenici kompaniji omogućava odlaganje dodatnih količina dizela koje se dopremaju iz Rafinerije nafte u Pančevu.\nU Rumuniji je početkom godine otvorena stanica za snabdevanje gorivom „Otopeni”, što je 19. maloprodajni objekat kompanije u toj državi.\nPoslovanje u oblasti maloprodaje, kada je reč o regionu, NIS razvija i u Bugarskoj gde poseduje ukupno 34 stanice za snabdevanje gorivom.\nNIS je, takođe, vodeća maloprodajna mreža za snabdevanje gorivom u Srbiji gde poseduje više od 300 stanica. Kompanija na tržištu nastupa sa dva brenda – NIS Petrol i GAZPROM, premijum brendom u ovom segmentu.\nnis, bih, rumunija


Sajam sporta RS u potpunosti ispunio očekivanja\nponedeljak, 14 maj 2018 16:53\nPomoćnik ministra za sport Republike Srpske, Dragan Jaćimović, rekao je Srni da je prvi Sajam sporta Srpske u potpunosti ispunio očekivanja i pokazao da Srpska ima sportski potencijal.\nOn je istakao da će se resorno ministarstvo u saradnji sa sportskim savezima potruditi da pojača aktivnosti na promociji i popularizaciji sporta.\nJaćimović je rekao da je sajam bio i prilika da se svi sportovi Republke Srpske predstave na jednom mjestu i da se animiraju najmlađi da se počnu baviti sportom.\n"Veliko mi je zadovoljstvo što je Sajam sporta posjetilo mnogo mališana, koji su bili naša ciljna grupa. Jedan od komentara, koji je potvrda da smo uradili zaista pozitivnu stvar, je da je prostor bio tijesan za sve koji su željeli da dođu", rekao je Jaćimović.\nOn je dodao da su pozitivne reakcije na Sajam sporta velika satisfakcija i podsticaj da se naredne godine još bolje radi i da ova manifestacija postane tradicionalna.\n"Veliku zahvalnost dugujemo našim prijateljima iz Srbije koji su nam pomogli savjetima i idejama, kao i gradu Banjaluka koji nam je pružio punu podršku. Cilj nam je da se djeca bave sportom, da izrastaju u zdrave ljude i mislim da smo ovim Sajmom načinili veliki korak ka ostvarenju tog cilja i tim putem ćemo nastaviti", kaže Jaćimović.\nOn je naveo da je zanimljivo da je na Sajmu sporta bilo i stranaca koji su oduševljeno pratili šta se dešava, a najinteresantniji je, kako je dodao, bio bračni par džudista iz Njemačke koji nose najljepše impresije.\n"Bračni par iz Njemačke je sa oduševljenjem pratio aktivnosti na štandu i prezentaciju Džudo saveza Republike Srpske, a s obzirom na to da se bave ovim sportom bili su zaista zadovoljni onim što su vidjeli. Možda je to i najbolji način da se ocijeni uspješnost nekog događaja, kad ga dožive ljudi koji su se slučajno zatekli na događaju i pohvale najiskrenije ono što su vidjeli i doživjeli", ističe Jaćimović.\nSajam sporta Republike Srpske održan je juče u "Banjalučkom velesajmu", a tokom dana je predstavljeno dvadesetak sportova i 40 sportskih saveza iz Republike Srpske.\nTokom Sajma predstavljen je sportski ples, aikido, kik boks, rukomet, košarka, odbojka, tenis, stoni tenis, atletika, džudo, karate, fudbal, gimnastika, džijudžicu, boks, rvanje i tekvondo.\nSajmu sporta prisustvovali su predsjednik Saveza za školski sport Srbije Željko Tanasković, proslavljeni srpski košarakaš Milan Gurović, bivša NBA zvijezda Radoslav Nesterović, aktuelni svjetski prvak u džudou Nemanja Majdov i trener džudoa Ljubiša Majdov, koji je dobio nagradu za najboljeg evropskog trenera u džudou.


Sportske.net - Rasulo u srpskom rukometu, predsednica udarila na selektora\nRasulo u srpskom rukometu, predsednica udarila na selektora\nPredsednica Rukometnog saveza Srbije Milena Delić izjavila je da nije znala da su odnosi između Ljubomira Obradovića i igračica toliko loši i da bi, da može da vrati vreme, smenila selektora.\nSrbija je minule nedelje propustila šansu da se plasira na Olimpijske igre u Tokiju, a nakon poraza od Mađarske u Đeru, reprezentativka Dragana Cvijić nije štedela bes pred kamerama RTS-a.\nDan kasnije oglasila se i predsednica Delić, koja je bila sa reprezentativkama Srbije u Đeru kako bi, prema njenim rečima, sprečila Obradovićevu grubost.\n"Veliko razočaranje. Verovala sam u devojke, bez obzira na čitavu situaciju, verovala sam da zajedništvom, energijom i dobrom atmosferom mogu da se izdignu iznad svega. Mislila sam da će se izboriti, da će motiv biti dovoljno veliki da pobede bar jednu utakmicu. Nažalost, to se nije desilo, šta su i koji razlozi ne znam", rekla je Delićeva za Sportski žurnal.\nNa izjavu Cvijićeve reagovala je i Delićeva.\n"Na osnovu njene izjave vidim da je najviše ljuta na mene jer je očekivala da ću ja smeniti selektora kad sam došla na čelo Saveza. Iskreno, vodila sam se logikom da nemamo vremena za promene, da se završi jedan olimpijski ciklus i da je, ipak, bilo nešto dobro na tom Svetskom prvenstvu na kom su obezbedile kvalifikacije. Očekivali smo da će se završiti ciklus na najbolji način", objasnila je predsednica, a zatim i dodatno obrazložila.\nZa kraj razgovora, Delićeva je nedvosmisleno odgovorila da bi smenila Obradovića bez razmišljanja da može da vrati vreme unazad.


Tači: Granica postavljena mimo volje Kosova i Albanije | Radio Kosovska Mitrovica\n10. May, 2019 15:43 |\nTači je danas u objavi na svom zvaničnom Fejsbuk profilu apelovao na „trajno ukidanje granice koja razdvaja Kosovo i Albaniju“, i ocenio da je „granični prelaz Morina uspostavljen mimo volje Kosova i Albanije”.\n„Ove granične ruševine treba da se sklone jednom i zauvek. Kosovo i Albanija treba da imaju slobodu kretanja i robe prema evropskim standardima. Institucije Kosova i Albanije treba da se usude da donesu ove odluke, bez gubljenja vremena!”, napisao je Tači na svom Fejsbuk profilu.\nKosovski predsednik Hašim Tači, takođe je nedavno iz Tirane poručuo da je „vreme za stvaranje albanskog prostora bez granica“ nakon sastanka sa premijerom Albanije, Edijem Ramom.\nOsim stvaranja „albanskog prostora bez granica“, Tači je poručio da je na sastanku pokrenuta tema potrebe „korekcije istorijskih nepravdi, sjedinjavajući albanski faktor radi senzibilizacije prava Preševa, Medveđe i Bujanovca na pripajanje teritoriji Republike Kosovo“.\nInače, „uklanjanje nepotrebnih barijera za ekonomiju i biznis s obe strane granice“ dogovorile su vlada Kosova i Albanije na petoj po redu tradicionalnoj sednici povodom obeležavanja godišnjice albanske nezavisnosti 28. novembra prošle godine.\nMeđutim, rok za sprovođenje ovog dogovora istekao je početkom aprila zbog, kako su kosovski mediji preneli „obaveza koje Albanija ima sa EU“.\nTe navode je za “KTV” tada potvrdio Glauk Konjufca, poslanik Samoopredeljenja rekavši da „zvaničnici Evropske unije tvrde da će takav postupak vratiti unazad i status kandidata Albanije za punu integraciju u Evropskoj uniji, ali i fazu u kojoj je trenutno Kosovo”, rekao je Konjufca za “KTV”.\nI srpski zvaničnici upozoravaju na pretnju od, kako nazivaju, stvaranja Velike Albanije, ali će se to po njima desiti ukoliko ne dođe do etničkog razgraničenja srpskog i albanskog naroda.


224.redovna sednica | REM\n17. mart 2021. 09:13:58 Redovne sednice Saveta\nDnevni red i zapisnik sa 224. redovne sednice Saveta održane 16.03.2021. godine\nUsvajanje Zapisnika Saveta Regulatornog tela za elektronske medije sa 223. redovne sednice održane 23. februara 2021. godine, zapisnike sa 391. vanredne sednice održane 24. februar 2021. godine kao i 392. vanredne sednice održane 05. marta 2021. godine;\nDonošenje odluke u postupku izricanja mera predviđenih Zakonom o elektronskim medijima pokrenutim prema PMU Happy TV d.o.o., Beograd – Nacionalna Happy TV zbog tematskog segmenta emisije „Dobro jutro“, emitovanog 30.01.2021. godine;\nDonošenje odluke u postupku prestanka važenja dozvole pre isteka vremena na koje je izdata PMU 96 d.o.o., Čačak – Radio 96 97,8, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU RTV Šumadija d.o.o., Aranđelovac – RTV Šumadija, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU RTV Novi Pazar d.o.o., Novi Pazar – RTV Novi Pazar, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Radio i televizija Bačka Palanka d.o.o., Bačka Palanka – TV Bap, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Klik komerc d.o.o., Gornji Milanovac – TV Info 24 plus-kabal, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Melos d.o.o., Kraljevo – TV Melos, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU PI kanal d.o.o., Pirot – TV PI kanal, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU TV Pirot d.o.o., Pirot – TV Pirot, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Televizija Telemark d.o.o., Čačak – Televizija Telemark-kabal, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Televizija Telemark d.o.o., Čačak – Televizija Telemark, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Radio televizija Vranje d.o.o., Vranje – TV Vranje, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Novosadska TV d.o.o., Novi Sad – VTV, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Slađana Koturović PR proizvodnja i emitovanje tv programa ND SAT, Raška – ND SAT-kabal, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koji je izdata PMU TV Smederevo d.o.o., Smedrevo – Televizija SD, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koji je izdata PMU Santos-comerce d.o.o., Zrenjanin – TV Santos, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koji je izdata PMU RDP Studio B d.o.o., Beograd – TV Studio B, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koji je izdata PMU Asocijacija udruženja i nevladinih organizacija RTV Nišava, Niš – Radio Nišava 103,1, na osnovu člana 99. Zakona o elektronskim medijima;\nRazmatranje izveštaja Službe za nadzor i analizu programa u vezi programskog sadržaja u emisije „Dobro jutro Srbijo“, emitovanog 22.02.2021. godine u programu PMU Happy TV d.o.o., Beograd – Nacionalna Happy TV i donošenje odluke;\nRazmatranje izveštaja Službe za nadzor i analizu programa u vezi programskog sadržaja u emisije „Dobro jutro Srbijo“, emitovanog 30.01.2021. godine u programu PMU Happy TV d.o.o., Beograd – Nacionalna Happy TV i donošenje odluke;\nRazmatranje izveštaja Službe za nadzor i analizu programa u vezi u rijaliti programskog sadržaja „Zadruga“, emitovanog 01.03.2021. godine u programu PMU Pink international company d.o.o., Beograd – TV Pink i donošenje odluke;\nRazmatranje Izveštaja Finansijske službe u vezi neplaćanja naknade za pružanje medijske usluge od strane PMU Televizija Istok 1 d.o.o., Beograd – TV Istok 1-kabal i donošenje odluke;\nRazmatranje Izveštaja Finansijske službe u vezi neplaćanja naknade za pružanje medijske usluge od strane PMU Delta televizija d.o.o., Novi Sad – TV Delta i donošenje odluke;\nRazmatranje Izveštaja Finansijske službe u vezi neplaćanja naknade za pružanje medijske usluge od strane PMU Televizija sporta i zdravlja Sos kanal plus d.o.o., Beograd – TV Sos Kanal Plus i donošenje odluke;\nDonošenje odluke u postupku prestanka važenja dozvole pre isteka vremena na koje je izdata PMU Sremska televizija d.o.o., Šid – Sremska TV, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Radio televizija Šumadija d.o.o., Aranđelovac – Radio Šumadija, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU PI kanal d.o.o., Pirot – TV PI kanal-kabal, shodno odredbi iz člana 89. stav 1. tačka 8) Zakona o elektronskim medijima\nDonošenje odluke u postupku prestanka važenja dozvole pre isteka vremena na koje je izdata PMU Radio-Televizija Šumadija d.o.o., Aranđelovac – TV Šumadija-kabal, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU RTV Sunce d.o.o., Aranđelovac – TV Sunce, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Eminent d.o.o., Ljubovija – Radio Soko 97,4, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Zvezda TV d.o.o, Beograd – Zvezda TV-kabal, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU RTV Pančevo d.o.o., Pančevo – Dunav televizija, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Televizija Pirot d.o.o., Pirot – TV Pirot-kabal, shodno odredbi iz člana 89. stav 1. tačka 8) Zakona o elektronskim medijima;\nDonošenje odluke u postupku prestanka važenja dozvole pre isteka vremena na koje je izdata PMU Radio televizija Kolubara Info d.o.o., Lajkovac – Radio Kolubara 96,9, shodno odredbi iz člana 89. stav 1. tačka 8) Zakona o elektronskim medijima;\nRazmatranje i donošenje odluke u postupku ponovnog odlučivanja po prijavama Adria Media Group d.o.o., Beograd i Aleksandra Rodića, Beograd podnete protiv PMU Pink International Company d.o.o., Beograd – TV Pink (nakon poništaja rešenja Saveta br. 07-1585/17-6 od 29.09.2017. godine od strane Upravnog suda);\nRazmatranje i donošenje odluke u postupku ponovnog odlučivanja po prijavi Adria Media Group d.o.o., Beograd i Aleksandra Rodića, Beograd podnetoj protiv PMU Studio B d.o.o., Beograd – TV Studio B (nakon poništaja rešenja Saveta br. 07-1723/17-4 od 29.09.2017. godine od strane Upravnog suda);\nRazmatranje izveštaja Pravne službe u vezi sa uočenom povredom uslova koji su sadržani u dozvoli za pružanje medijske usluge PMU Kruna d.o.o, Ježevica – Radio Guča i donošenje odluke;\nRazmatranje izveštaja Pravne službe u vezi sa uočenom povredom uslova koji su sadržani u dozvoli za pružanje medijske usluge PMU Kruna d.o.o., Ježevica – Radio Kruna 89,6 i donošenje odluke;\nRazmatranje izmena i dopuna Liste najvažnijih događaja od posebnog značaja za sve građane u Republici Srbiji i donošenje odluke;\nInformacija o presudi Prekršajnog apelacionog suda donetoj po žalbi Regulatornog tela za elektronske medije u predmetu protiv Serbia Broadband – Srpske kablovske mreže d.o.o., Beograd i odgovornog lica u pravnom licu zbog logičke numeracije;\nInformacija o uporednoj studiji sa osvrtom na situaciju u jugoistočnoj Evropi - Regulacija političkog oglašavanja;\nRazmatranje zahteva PMU Ivana Đorđević Metodiev pr agencija za kinematografsku i televizijsku produkciju NIBOI, Vranje – TV Info Kodal za promenu identifikacionog znaka i donošenje odluke;\nRazmatranje i donošenje odluke u postupku davanja saglasnosti na promenu identifikacionog znaka PMU Informativni Centar d.o.o., Odžaci – Radio Odžaci 107,4;\nRazmatranje i donošenje odluke u postupku davanja saglasnosti na promenu identifikacionog znaka PMU Radio Bačka d.o.o., Bač – Radio Bačka 99,1;\nRazmatranje zahteva o izdavanju dozvole za pružanje medijske usluge Radio i televizija Bačka Palanka d.o.o., Bačka Palanka – RTV Bap, shodno članu 83. Zakona o elektronskim medijima i donošenje odluke;\nRazmatranje zahteva pružaoca medijske usluge radija OK Skay d.o.o. Beograd – OK Radio, za upis u Registra medijskih usluga, 74. stav 1. tačka 2. Zakona o elektronskim medijima i donošenje odluke;\nInformacija o Preporukama o medijskom izveštavanju o rodnom nasilju, donetim od strane Mediteranske mreže regulatornih tela (MNRA);\na) Inicijativa člana Saveta Judite Popović za pokretanje postupka protiv PMU koji su emitovali uznemirujuće sadržaje sa konferencije za štampu Saveta za nacionalnu bezbednost dana 06. marta 2021. godine.\nb) Reagovanja Saveta REM-a na izveštavanje o radu REM-a u medijima\nZapisnik sa 224. redovne sednice


U junu načelna odluka, u decembru datum? : Nadlanu.com\nObjavljeno 9. jun 2013. / 12:31:59\nNa samitu Evropske unije krajem juna nemačka vlada namerava da predloži da se načelno odluči da otpočnu pristupni pregovor EU sa Srbijom.\nTačan datum trebalo bi potom, u zavisnosti od napretka u sprovođenju sporazuma Beograda i Prištine, da bude utvrđen u decembru. Ovaj stav će, kako u obaveštenim krugovima u Berlinu saznaje dopisnica Bete, biti prenet i potpredsednici Vlade Srbije zaduženoj za evropske integracije Suzani Grubješić.\nOna će od sutra da razgovora sa predstavnicima nemačkog parlamenta, Bundestaga, i zvaničnicima ministarstva inostranih poslova i savezne vlade u nemačkom glavnom gradu.\nPrema tumačenju sagovornika iz većinske vladajuće stranke, Hrišćansko-demokratske unije (CDU), kancelarka Angela Merkel je prošle sedmice, uoči sastanka poslaničke grupe CDU kojem ona nije prisustvovala, obrazložila poslanicima svoj stav.\nOna bi želela da samit u Briselu donese pozitivnu odluku o početku pregovora sa Srbijom. Kancelarka se oseća obaveznom da ne odstupi od svog stava, iz avgusta 2011, kada je prilikom posete Beogradu rekla da otpočinjanja pregovora neće biti dok ne bude postignut sporazum o raspuštanju paralelnih struktura na severu Kosova.\nSada taj dogovor postoji, ali je za konzervativne poslanike Bundestaga, kako je protumačeno Beti, problem to što je to i dalje slovo na papiru, odnosno što sprovođenje najvažnijih delova dogovora Beograda i Prištine, onih o policijskim i pravosudnim strukturama na severu Kosova, o lokalnim izborima ili o finansiranju, treba da usledi tek od sredine jula do kraja godine.\nZato bi, prema volji većine CDU-CSU, Bundestag trebalo da donese krajem juna "dvostruku odluku" koju, kako ističu sagovornici, podržava i nemačka vlada.\nPrema ovoj zamisli, samit EU bi trebalo da donese odluku o načelnom otpočinjanju pregovora sa Srbijom najranije 2014. godine, a konkretan datum bi potom, kažu sagovornici Bete, "trebalo da bude utvrđen u svetlu uspeha sprovođenja sporazuma između Srbije i Kosova".\nTime se, kako se kaže, Srbiji neopozivo daje zeleno svetlo za otpočinjanje pregovora, ali se istovremeno Beograd podseća da treba da uradi "domaće zadetke" pre nego što pregovori počnu.\nPrema volji nemačke vlade i većine u Bundestagu, ukoliko se plan ostvari do kraja godine, novi samit EU bi onda u decembru mogao da donese odluku o otpočinjenju pregovora u januaru ili februaru 2014.\nAko je za sprovođenje potrebno više vremena, datum bi mogao da bude utvrđen i kasnije.\nTime je, kako se smatra u krugovima vlade u Berlinu, pronađen "put kojim se više interesa stavlja pod jednu kapu": interes Srbije da dobije konkretno obećanje, interes niza zemalja EU da se sada bez daljih uslova donese odluka o pregovorima sa Srbijom i interes poslanika nemačke vladajuće stranke koja želi prvo da vidi uspeh u sprovođenju sporazuma pre otpočinjanje pregovora.\nU pismu koje je u vezi sa dodeljivanjem datuma Srbiji nemačka vlada uputila Bundestagu krajem maja kaže se da je "nemačka vlada i Evropskoj komisiji i zemljama partnerima jasno stavila do znanja da očekuje delotvorno preplitanje daljeg procesa normalizacije (između Beograda i Prištine) sa pregovaračkim procesom kroz odgovarajuću formulaciju pregovaračkog okvira".\n"Pregovarački okvir mora", po mišljenju nemačke vlade, "da obezbedi posebno da napredak u odgovarajućim pregovaračkim poglavljima bude vezan za napredak u procesu normalizacije", piše u pismu predsedniku saveznog parlamenta.\nBundestag bi 27. juna trebalo da raspravlja o mogućem utvrđivanju datuma za otpočinjanje pristupnih pregovora između Srbije i EU.\nSamit EU održava se 27. i 28. juna. Savezni parlamentarni izbori u Nemačkoj su 22. septembra. Odgovarajući savezni zakon nalaže nemačkoj vladi da pre donošenje značajnih odluka vezanih za funkcionisanje EU, uključujući i prijem novih članica, konsultuje savezni parlament, Bundestag.\nbundestagdatum pregovoraeunemačkasrbijasuzana grubješić


Cvijanović: Isplata klirinškog duga u novcu je rezultat razgovora institucija Srpske i Rusije – Cafe.ba\nCvijanović: Isplata klirinškog duga u novcu je rezultat razgovora institucija Srpske i Rusije\nBANJALUKA – Predsjednik Vlade Republike Srpske Željka Cvijanović izjavila je da za isplatu klirinškog duga BiH u novcu, a ne u robama, kako je bio slučaj sa drugim zemljama, treba prvenstveno zahvaliti Ruskoj Federaciji.\n“Takođe, to je rezultat razgovora koje su institucije Srpske vodile sa ruskom stranom prije nego što je SDA uvela partije Saveza za promjene /SzP/ u vlast na nivou BiH, iako su izgubili izbore”, rekla je Cvijanovićeva.\nNa pitanje da prokomentariše izjavu ministra inostranih poslova u Savjetu ministara BiH Igora Crnatka da očekivana uplata klirinškog duga pokazuje da nije istina da stranke SzP koče dolazak sredstava u Republiku Srpsku, Cvijanovićeva je ocijenila da je to “posipanje pepelom”.\n“Tako da u Crnatkovoj izjavi ne vidim ništa osim potrebe da partijama SzP pripiše zasluge koje im ne pripadaju, jer znaju da je javnost prozrela njihovu sarajevsku politiku. Kad god su bili u prilici da odlučuju o dolasku sredstava u Republiku Srpsku, uradili su sve ili da blokiraju ili da odgode ili da umanje sredstva namijenjena građanima Srpske”, naglasila je Cvijanovićeva.\nDa je vlast na nivou BiH bila ozbiljna u vezi sa klirinškim dugom, rekla je premijer Srpske, taj novac bi bio uplaćen do avgusta prošle godine.


Vrednost građevinskih radova u Srbiji veća za 28 odsto\nVrednost izvedenih radova na teritoriji Srbije, prema podacima prikupljenim u drugom kvartalu, porasla je za 28,1 odsto u tekućim cenama, dok u stalnim cenama taj rast iznosi 18,1 odsto u odnosu na drugi kvartal 2020. godine.\nPosmatrano prema vrsti građevina, vrednost izvedenih radova na zgradama povećana je za 9,6 odsto a na ostalim građevinama za 22,9 odsto, u stalnim cenama, navodi Republiči zavod za statistiku.\nVrednost izvedenih radova, u stalnim cenama, najviše je povećana u Regionu Šumadije i Zapadne Srbije, 71,3 odsto, zatim u Beogradskom regionu, 25,7 odsto i Regionu Vojvodine, 1,0 odsto, dok je vrednost izvedenih radova opala u Regionu Južne i Istočne Srbije, 8,7 odsto, u odnosu na isti kvartal 2020. godine.\nOd ukupne vrednosti građevinskih radova, na teritoriji Srbije izvedeno je 96,8 odsto, dok je preostalih 3,2 odsto izvedeno na gradilištima u inostranstvu.\nVrednost izvedenih radova izvođača iz Srbije u drugom kvartalu za radove koji su izvođeni na teritoriji Srbije i inostranstva, porasla je za 25,8 odsto u odnosu na drugi kvartal 2020. godine, u tekućim cenama, dok u stalnim cenama taj rast iznosi 15,9 odsto.\nBeograd Novi Sad nekretnine nekretnine srbija Srbija